Vesti online / Srpski informativni portal / Bolt na probi za fudbalskog mornara u Australiji\nBolt na probi za fudbalskog mornara u Australiji\nBolt na treningu Stremsgodseta u Norveškoj\nOsmostruki olimpijski pobednik u načelu se dogovorio s australijskim ligašem Sentral Kost Marinersima, ali moraće da na šestonedeljnim pripremama, koje počinju idućeg meeca, uveri stručni tim u svoje fudbalsko umeće.\nAko ostavi upečatljivi utisak, 70% plate davaće mu "Mornari sa Centralne obale", a ostatak Fudbalska federacija Australije, koja na to pristaje jer u Boltu (31) vidi zaštitno lice za promociju fudbala te zemlje, učesnika minulog Mundijala u Rusiji. Šon Milekamp, izvršni direktor kluba koji je u prošloj sezoni bio poslednji, desti, kaže da Ligi svakako treba heroj, a s Boltom bi dobila supermena.\nMunja, što mu je nadimak zaslužen neuhvatljivom brzinom na atletskoj stazi, povukao se posle Svetskog prvenstva u Londonu prošlog leta, kada nije uspeo da sačuva zlato na 100 m iz Pekinga 2015. Bio je treći, što mu je i jedina bronza na šampionatima sveta i olimpijskim igrama.\nLjubav prema fudbalu dokazao je igranjem u mnogim dobrotvornim mečevima, a nedavno je zaigrao i za norveškog ligaša Stremsgodset u revijalnoj utakmici s juniorskom reprezentacijom te skandinavske zemlje. Potkraj zime je proveo neko vreme na treninzima Borusije iz Dortmunda.\nBolt je fudbalsku strast iskazao i prisustvom na finalu Mundijala između Francuske i Hrvatske. Navirala su mu sećanja da je na Lužnjikima, dok je moskovski stadion imao atletsku stazu, bio trostruki pobednik na svetskom prvenstvu 2013 (100, 200, 4x100), što je učinio i u Berlinu 2009. i u Pekingu 2015, kao i na olimpijskim igrama u Londonu 2012. i Riju 2016.\nThanks Hublot djsnake #worldcupfinal2018 pic.twitter.com/REFV7vs3Ds — Usain St. Leo Bolt (usainbolt) July 15, 2018\nWorld Cup Finals #FRACRO #WorldCup2018 pic.twitter.com/rTYwhf3ovX — Usain St. Leo Bolt (usainbolt) July 15, 2018\nThe last time I was in Moscow pic.twitter.com/KaPUk2leQH — Usain St. Leo Bolt (usainbolt) July 15, 2018


Lista „Aleksandar Vučić – za našu decu“ osvojila 73,44 odsto glasova u Smederevskoj Palanci – Palanačke novine\nNa parlamentarnim izborima u Smederevskoj Palanci ubedljivo je pobedila lista „Aleksandar Vučić – za našu decu“ koja je osvojila 73,44 odsto glasova, saopštio je predsednik Opštine i poverenik OO SNS, Nikola Vučen.\n-Kao predsednik Opštine, koja je uz pomoć republičkih organa, a naročito uz pomoć predsednika Republike Aleksandra Vučića, postigla izuzetne rezultate, kako u pogledu infrastrukturnih radova, tako i u privlačenju stranih investitora, izuzetno sam ponosan na svoje sugrađane jer smo svi zajedno glasovima opravdali poverenje koje nam je ukazano. Smederevska Palanka – 73,44 odsto – objavio je Vučen.\nU Smederevskoj Palanci nisu se održavali lokalni izbori, a pravo glasa imalo je 40.923 birača.\nKompletne rezultate i procenat izlaznosti objavićemo kada budu zvanično saopšteni od strane Opštinske izborne komisije.\nNext story Izložba „Traganje za mirom“ u Galeriji savremene umetnosti\nPrevious story Bronza za Pavla Mitrovića na Prvenstvu Srbije za mlađe pionire


Tanjug 10. juna 2021. 19:31\nVARŠAVA – Tri kompanije iz Poljske zainteresovane su da pokrenu proizvodnju u Srbiji, izjavio je danas počasni konzul Srbije u Poljskoj i vlasnik preduzeća „CINI“ Ranko Tomović i ocenio da privredna saradnja Srbije i Poljske u poslednjih šest-sedam godina ide uzlaznom putanjom.\nTomović je rekao da se jedna od tih kompanija bavi proizvodnjom kablova visokih napona, dok jedna proizvodi kobasice.\n„Jedna od tih kompanija je zainteresovana da u Srbiji proizvodi i izvozi za rusko tržište, jer naša zemlja ima ugovore o slobodnoj trgovini“, rekao je Tomović novinarima iz Srbije u Varšavi, gde se sastao sa minsitrom spoljnih poslova Srbije Nikolom Selakovićem.\nDodao je da 395 kompanija iz Srbije izvozi na tržište Poljske, a da 3.890 srpskih kompanija uvozi iz Poljske, ali ističe da taj rezultat može da se popravi u narednih nekoliko godina.\nTomović je kazao da je 2016. godine međusobna trgovinska razmena Poljske i Srbije prešla milijardu evra, dok je u 2020. godini pandemije iznosila 1,328 milijardi.\n„Poljaci su nam 200 miliona evra više prodali nego što smo mi njima, ali dobro je što je 16,7 odsto porastao izvoz Srbije na poljsko tržište. Može se uraditi još mnogo toga i o tome ću razgovarati sa ministrom., mnogo tog amožemo uraditi zajednički sa Privrednom komorom i sa velikim kompanijama koje imaju interes da dođu na tržište Poljske“, rekao je Tomović.\nDodao je da prostora za unapređenje saradnje ima u agrarnoj privredi i autoindustriji, navodeći da se u značajnom procentu iz Srbije u Poljsku izvoze autodelovi, gume i druge komponente.\nKako je rekao, poslednjih godina poljske kompanija su usmerene na zdravu hranu i da uvoze iz Srbije maline, kupine, višnje i kukuruz.\n„Ponosan sam kada objašnjavam poljskim privrednicima da je u Srbiji GMO proizvodnja zakonom zabranjena i vidim da je veliko ineteresovanje za naše prehrambene proizvode poslednje dve-tri godine“, naveo je.\nPrimetno je, kaže, da su i srpski privrednici iz godine u godinu sve više zainteresovani da izvoze na tržište Poljske od 39 miliona stanovnika.\n„Mislim da je sjajna perspektiva pred nama i da u naredne dve godine možemo dostoći i dve milijarde evra trgovinske razmene“, naveo je Tomović, čije se preduzeće u Poljskoj bavi proizvodnjom elektronike, električnih grejača, farmaceutskih i drugih proizvoda.


Program prekogranične saradnje Rumunija-Republika Srbija 2014-2020 – Semendria\nProgram prekogranične saradnje Rumunija-Republika Srbija 2014-2020\n20. jun 2014. DRUŠTVO – Konsultativna radionica o tematskim prioritetima programa prekogranične saradnje Rumunija-Republika Srbija 2014-2020. održana je juče u Smederevu, centru Podunavskog upravnog okruga, koji je Evropska komisija nedavno uvrstila u ovaj program.\nEvropska komisija, tačnije Direktorat regionalnih i urbanih politika je nedavno omogućio i Podunavskom okrugu učešće u Programu prekogranične saradnje Rumunija – Republika Srbija u novom budžetskom periodu, od 2014-2020. godine, pa je tim povodom danas u Smederevu održana konsultativna radionica u novom budžetskom periodu.\nUčesnike radionice je pozdravio i poželeo uspešan rad zamenik gradonačelnika Bojan Teofilović, podsetivši na istorijat i značaj saradnje i povezivanja sa Evropskom unijom, čiji je Rumunija član.\n“Sa Rumunijom nas povezuju prijateljstvo i saradnja, koje treba nastaviti u procesima približavanja naše zemlje Evropskoj uniji”, rekao je Teofilović navodeći kao primer dobre prakse Smederevo i Temišvar, gradove koji tradicionalno dobro sarađuju.\nVrste projekata koji se finansiraju su mali infrastrukturni prekogranični projekti, projekti ekonomske saradnje, kao i aktivnosti vezane za zaštitu životne sredine, turizam, kulturu, poljoprivredu, obrazovanje, istraživanje i razvoj, zapošljavanje, institucionalnu saradnju…\nSredstva su bespovratna, sa obavezom da aplikant, odnosno korisnik donacije kofinansira svoj projekat u iznosu od minimum 15% od vrednosti projekta. Način dodele sredstava je putem javnog konkursa, a ukupna vrednost svih projekata na ovom programu je 75 miliona evra.\nU septembru mesecu 2013. godine Regionalna kancelarija za prekograničnu saradnju Temišvar potpisala je ugovor “Tehnička pomoć za višegodišnje programiranje budućeg programa prekogranične saradnje u oblasti saradnje Rumunija-Republika Srbija” u okviru IPA Programa prekogranične saradnje Rumunija-Republika Srbija.\nGlobalni cilj ovog ugovora je pomoć programskog partnerstva i izrada operativnog programa za prekograničnu saradnju Rumunija-Republika Srbija, kao i da se izradi efikasna strategija za implementaciju.\nUgovor sprovodi Konzorcijum sačinjen od konsultantskih kuća, a u Smederevu je danas o tematskim prioritetima govorio njihov predstavnik Bjađo Pereti, konsultant.\nCilj radionice je da se informišu zainteresovane strane kao i programski partneri i da se dobiju povratne informacije i ideje od prvog nacrta Strategije operativnog programa.\nTokom radionice, zainteresovane strane su imale priliku da daju komentare i sugestije za poboljšanje Programa prekogranične saradnje Rumunija-Republika Srbija 2014-2020, a nedoumice je otklanjala Kristina Ašković iz Sektora za programe prekogranicne i transnacionalne saradnje Kancelarije za evropske inegracije Republike Srbije.\nProgrami prekogranične saradnje su instrument Evropske unije za pružanje podrške saradnji institucija u pograničnim oblastima susednih država. Republika Srbija je u ovaj vid saradnje prvi put uključena 2004. godine kroz tzv. Susedske programe finansirane iz sredstava KARDS 2000-2006, a danas se programi sprovode u okviru druge komponente instrumenta IPA – finansijskog instrumenta Unije za podršku pristupanju za period 2007-2013.\nOd 2004. godine do danas, u Srbiji je finansijski podržano oko 200 projekata. Trenutno se u Republici Srbiji sprovodi osam programa – sa Mađarskom, Rumunijom, Bugarskom, Crnom Gorom, Bosnom i Hercegovinom, Hrvatskom, Jadranski program i program “Jugoistočna Evropa”.\n« Teški odnosi unutar vranovske škole\nRukometaši Tehničke škole na Svetskom prvenstvu »


U obrazloženju presude za tragediju na Ibarskoj magistrali navedeno je da je Jevtoviću olakšavajuća okolnost to što ranije nije osuđivan, a otežavajuća je činjenica da je profesionalni vozač i da je vozio pijan.\nDIVLJAO PO PUTU, PA UBIO ČETVORO MLADIH Muškarac koji je izazvao nesreću na Ibarskoj VOZIO MORTUS PIJAN\nA meštani Mojsinja ispričali su nam tada da je Jevtović gotovo čitav dan pio po kafanama u tom selu i da je u večernjim satima bio primetno alkoholisan.\nJevtović je 15. juna prošle godine, vozeći "škodu" iz Mrčajevaca prema Preljini, sa dva promila alkohola u krvi, započeo preticanje "zastave koral", krećući se brzinom od 102 kilometra na čas.\nVećim delom vozila prešao u levu traku, zakačio zadnji deo "korala", a zatim u svojoj levoj traci udario u vozilo iz suprotnog smera "audi 80", koje je usled toga skrenulo van puta u kanal i udarilo u metalnu ogradu, zbog čega je poginulo četvoro putnika iz "audija", koji su se vraćali iz druge smene u obližnjoj fabrici.\nPolicija u Sremskoj Mitrovici uhapsila je J. V. iz okoline grada koji je sa lovačkom puškom i uz pretnje krenuo da nađe suprugu koja sklonila u drugo mesto.\nPolicajci u Kragujevcu uhapsili su D. S. (34) iz ovog grada neposredno nakon što je, kako se sumnja, izvršio krivično delo teška krađa na naročito opasan ili drzak način.


IN MEMORIAM – Miodrag Mališa Petrović\nFudbalski klub Crvena zvezda sa velikim žaljenjem obaveštava javnost da je danas u 94. godini preminuo Miodrag Mališa Petrović. Napustio nas poslednji živi svedok osnivačke Skupštine Crvene zvezde i golman generacije našeg kluba koja je 1946. godine osvojila prvu titulu prvaka Srbije.\nPetrović je rođen 13. februara 1927. godine u Bačkoj Palanci gde je i počeo karijeru kao golman u tamošnjem klubu. U Beograd je došao kao izbeglica 1941. godine i sa pokojnim novinarem Miletom Kosom bio je prebačen u podmladak SK Jugoslavije. U tom klubu je igrao sve do novembra 1944. kada je pristupio „USAOS“. Na poziv Slobodana Ćosića prisustvovao je u osnivačkoj Skupštini Crvene zvezde 4. marta 1945. godine i postao njen član. Istog dana je odigrao i prvu zvaničnu utakmicu kluba protiv prvog bataljona druge brigade KNOJA. Odigrao je i prvu utakmicu prvenstva Srbije protiv Čačka koja je bila i uvod u šampionsko slavlje. Sa generacijom koju je predvodio Rajko Mitić posle osvojene prve titule prvaka Srbije 1946. godine doživeo je da podigne i prvi pehar osvajača Kupa Jugoslavije 1948. godine. Za Crvenu zvezdu je do 1951. godine odigrao 87 utakmica, osvojio totulu 1946, tri Kupa Jugoslavije 1948, 1949. i 1950. godine. Golmansku karijeru gradio je zatim u Mačvi iz Šapca (51 meč) i Radničkom iz Beograda (130 utakmica) sve do 1957. kada je završio aktivnu karijeru.\nZaposlio se u Ministarstvu unutrašnjih poslova gde je proveo ceo radni vek. Ostao je u fudbalu i bio je trener mnogih manjih beogradskih klubova , predvodio je u vipše navrata Žarkovo, Železnik, Polet, Jedinstvo iz Zemuna, BSK Batajnicu, Dobanovce, Surčin. Bio je i generalni sekretar trenerskog udruženja Beograda 11 godina, predsednik Udruženja trenera pri SOFK Beogarada i Srbije, a u dva mandata po četiri godine bio član Disciplinske komisije FS Jugoslavije. Nosioc je zlatne i srebrene plakete FS Jugoslavije i mnogih drugih sruštvenih i sportskih priznanja.\nMiodrag Mališa Petrović je 75 godina bio uz Crvenu zvezdu, tih, odmeren čovek i pravdoljubiv. Zato je pre pet godina i pokrenuo pitanje priznavanja titule prvaka Srbije iz 1946. godine. Javno se borio, sa pravnim timom kluba dokazivao tvrdnje i pre osam meseci poručio:\n- E, sada sam potpuno srećan. Pravda uvek pobedi...\nZa Mališu je Zvezda bila emocija, Rajko Mitić prijatelj kakav se stiče jednom u životu. Bio je i predsednik Udruženja veterana „Rajko Mitić - Stjepan Bobek“ od 2007.\nIspraćaj za kremaciju Miodraga Mališe Petrovića biće obavljen u najužem krugu porodice, dok će komemoracija biti obavljena kad se Vanredno stanje bude završilo. FK Crvena zvezda će vas blagovremeno obavestiti o datumu.\nFK Crvena zvezda porodici i prijateljima našeg Mališe izražava poruke najiskrenijeg saučešća.


Aktivna riblja staza za ribe / Enerko Energy\nInovaciona aktivna riblja staza nastala je kao rezultat višeetapovih industrijskih ispitivanja i ispitno-razvojnih radova. Zahvaljujući poodmakloj tehnološkoj misli, osim osiguranja zaštite za vodenu faunu, pridana je uređaju sposobnost proizvodnje „čiste energije” električne. Električna energija stvara se preko iskorištenje potencijalne energije tekuće vode – što protudeljuje rasipništvu iste. Naše rešenje karakteriše smanjenje utroška materijala izrade riblje staze, smanjenje zauzetog terena i manji trošak izrade nego standardna riblja staza.\nZahvaljujući smanjenju zauzetog terena, aktivnu riblju stazu može se koristiti u mestima, u kojima nema dovoljnog prostora na tradicionalnu riblju stazu, što se veže sa mogućnostima poboljšavanja ekološkog stanja strujanja, tamo, gde do sada nije to bilo moguće.\nPrimetljiv je društveni efekat u obliku poboljšavanja stanja sredine, zahvaljujući stvaranju „čiste energije” i vraćanju pravilnog stanja površinskim vodama.\nU slučaju tradicionalne riblje staze riba mora svojim silama savlađivati strujanje vode, dok u aktivnoj ribljej stazi plutana je zajedno sa vodom i razlike nivoa savlađuje bez gubitka sile.\nRiblja staza ima široke mogućnosti primene:\niskorištenje nenarušivog protoka – eco-flow turbine\nučinjenje propusnim strujanja kod postojećih MEW (male hidroelektrane)\ngradnja nove MEW\nNaša tehnologija bila je dobro ocenjena i odlikovana kroz Ministarstvo Sredine u programu GreenEvo za obradu i uvođenje u praksu tehnologije zaštite sredine. Stečenje takvog odlikovanja čini „svojevrsnu garanciju kvaliteta zelenih tehnologija „made in Poland”.\nZnak Kvaliteta - Lovor Eksperta\nPriznanje Znaka Kvaliteta „Lovor Eksperta” to dokaz priznanja za ocenjivanu aplikaciju, ali također – širje – za politiku firme i realiziranog biznesnog modela, usmerenog na generiranje visoke vrednosti za klijenta, povećavanje kvaliteta, uvođenje u praksu savremenih rešenja i efikasno reagiranje na potrebe tržišta.\n„EKOLAUR” Poljske Komore Ekologije\nInovaciona, aktivna riblja staza za ribe dobila je nagradu u kategoriji Ekoprodukt. Ova nagrada to naredna potvrda, da smer razvoja naših tehnologija je pravilan, a zahvaljujući tome imamo realan uticaj na popravljanje prirodne sredine.


Na koji način institucije čuvaju Parking servis od privrednog prestupa\nNov 24, 2021 Parking servis, Pauk služba\nProtiv Parking servisa iz Niša je u toku februara meseca pokrenut proces pred Osnovnim tužilaštvom za privredni prestup. Proces je pokrenut jer ne poseduju licencu za prevoz tereta u domaćem saobraćaju o čemu smo pisali u jednom od prethodnih tekstova. Proces je pokrenut zbog nadzora koji je vršila Saobraćajna inspekcija grada Niša vezano za poslovanje Parking servisa.\nSaobraćajna inspekcija je 10.02.2021. podnela prijavu i protiv Parking servisa i odgovornog lica za privredni prestup, sve zbog neposedovanja licence za prevoz tereta u domaćem saobraćaju.\nU odgovoru koji su dali iz Parking servisa Niškoj inicijativi, izjavili su da po njihovom mišljenju nije potrebno da poseduju licencu, iako su je ponovo tražili od Ministarstva. U trenutku apliciranja za “novu licencu koja im nije potrebna” nisu imali ni potpunu dokumentaciju, pa su odbijeni u tom slučaju.\nOdgovor Ministarstva za Parking servis i licencu iz 2020. godine\nPo dokumentaciji koju smo dobili, Osnovno tužilaštvo je tražilo od Saobraćajne inspekcije i Ministarstva saobraćaja da se dostavi dopuna dokumentacije, tj od samog Ministarstva da im dostavi dokumentaciju o prepravkama na vozilima kao i mišljenje da li im je potrebna licenca.\nI Saobraćajna inspekcija i Ministarstvo ne dostavljaju podatke Osnovnom tužilaštvu u Nišu. Pročitajte saopštenje samog tužilaštva koje smo dobili povodom ovog pitanja.\nPovodom ovog dopisa iz Osnovnog tužilaštva, poslali smo Javnom tužiocu Saši Đokiću mejl sa podacima koje smo dobili od Ministarstva pri pisanju prvog teksta, u kome se navodi da je Parking servis aplicirao za samu licencu, kao i da je imao nepotpunu dokumentaciju.\nOno što je očigledno iz toka predmeta, slučaj se od februara meseca nije maknuo u tužilaštvu.\nPitanja koja su postavljali građani do sada su sledeća:\nDa li je Parking servis “čedo” svih vlasti do sada od svog osnivanja?\nNe sme da se dozvoli da bilo koji preduzeće ili pojedinac bude odgovorno po bilo kom zakonu, jer je to priznanje da se radi protivzakonito u javnom sektoru grada Niša?\nNov postupak Agencije protiv direktora Narodnog pozorišta u Nišu\nNov 17, 2021 Srđan Nonić


ŠAMPIONI SE OKUPILI: Radonjić kreće na pripreme sa 12 igrača, Jović je spreman! | Vranje-Online\nKošarkaši Crvene zvezde počeli su pripreme za novu sezonu, a na prozivci trenera Dejana Radonjića pojavilo se 12 igrača.\nPrvom treningu crveno-belih odazvali su se Lazić, Jović, Tejić, Rebić, Kaplanović, Čvorović, Gudurić, Apić, Davidovac, Lazarević, Dobrić i Ðukanović, koji su u specijalistickoj ordinaciji “Vita Maksima” obavili sve neophodne lekarske preglede i medicinska ispitivanja.\nOsim pomenutih košaraša pojavili su se kapiten Luka Mitrović i Nemanja Dangubić, pošto su iskoristili slobodan dan pred nastavak priprema selekcije Srbije za Evropsko prvenstvo.\n– Prvu nedelju priprema iskoristićemo da igrače postepeno uvedemo u rad i u tom periodu planirano je trčanje i treninzi u sali. Jović se oporavio posle problema sa lađima koje je imao, počinje normalno da radi sa ekipom. Sa druge strane Tejić zbog povrede ruke koju je zaradio na Evropskom prvenstvu za mlade u Italiji biće spreman da radi sa loptom od 28. avgusta – rekao je Radonjić za zvaničan sajt Zvezde.\n– U narednom periodu pokušaćemo da organizujemo još nekoliko prijateljskih utakmica, pored pripremnih turnira u Kraljevu i Zadru gde smo već potvrdili ucešće kako bismo maksimalno spremni dočekali početak sezone i prvi takmičarski meč u ABA ligi – zaključio je Radonjić.


Obavještavamo vas da će u utorak, 14. januara 2019. godine povodom održavanja 26. redovne sjednice Vlade Tuzlanskog kantona u ovom sazivu biti održana konferencija za medije.\nKonferencija će biti održana u sali za press Vlade Tuzlanskog kantona (Rudarska 65 u Tuzli) sa početkom u 11.00 h.\nObavještavamo vas da će u utorak, 07.01.2019. godine u povodu održavanja 25. redovne sjednice Vlade Tuzlanskog kantona u ovom sazivu biti održana konferencija za medije.\nKonferencija će biti održana u PRESS sali Vlade Tuzlanskog kantona (ul. Rudarska 65 u Tuzli) sa početkom u 10 sati.\nKonferencija za medije u povodu održavanja 24. redovne sjednice Vlade Tuzlanskog kantona\nObavještavamo vas da će u ponedjeljak, 30.12.2019. godine u ovom sazivu biti održana konferencija za medije.\nPotpisivanje ugovora sa korisnicima grant sredstava\nMinistarstvo privrede Tuzlanskog kantona će u petak, 27.12.2019. godine sa početkom u 10,00 sati u prostorijama Ministarstva, organizovati potpisivanje ugovora sa korisnicima grant sredstava „Podrška razvoju Kantona" za 2019. godinu za projekat - „Subvencije za unaprjeđenje i razvoj poslovnih zona na području Tuzlanskog kantona".\nPotpisivanju ugovora će prisustvovati ministar privrede u Vladi Tuzlanskog kantona Asmir Hasić i predstavnici jedinica lokalnih samouprava (gradonačelnici/načelnici).\nKonferencija za medije u povodu održavanja 23. redovne sjednice Vlade Tuzlanskog kantona


Na poslednjem mitingu CDU-a, u rodnom gradu Armina Lašeta, prisustvovala je i Angela Merkel koja ga je pohvalila kao "graditelja mostova među ljudima".\n- Da bi Nemačka ostala stabilna, Armin Lašet mora da bude kancelar, a CDU i CSU moraju biti najjača snaga - rekla je Merkel.\nŠezdesetogodišnji Lašet kandidat Merkeline CDU-CSU koalicije zaostaje za protivkandidatom socijaldemokratom Olafom Šolcom u utrci za kancelara, pokazuju poslednje predizborne ankete.\nPrema poslednjim rezultatima Šolcov SDP ima 26 odsto podrške, dok Lašetovi konzervativci imaju 25 odsto, prenosi Bi Bi Si.\nU utrci za glasove Šolc, aktuelni nemački ministar finansija, rekao je da je vreme za novi početak Nemačke nakon 16 godina provedenih sa Merkelovom na vrhu.\n- Potrebna nam je promena vlade i želimo vladu koju vodi SDP - poručio je on.Osim njih dvojice u trci je i jedna žena, predsednica Zelene partije Analena Berbok. Zbog brojnih poplava koje su Nemačku pogodile u julu, ali i velikog broja požara širom Evrope, pitanje klimatskih promena biće jedno od najvažnijih na sutrašnjim izborima, pa mnogi smatraju da je upravo to kec u rukavu Berbokove.\nGlasanje u zemlji sa najstabilnijom ekonomijom u Evropi, pomno se prati širom sveta.\nNemci će sutra birati članove donjeg doma saveznog parlamenta, Bundestaga, koji ima 598 mesta, a nekada i više. Oko 60,4 miliona punoletnih Nemaca ima priliku da sutra izađe na izbore u nedelju.


SAD sprečile pokušaj Prištine da ograniči kretanje Srba – NovostiDana.rs\nSAD sprečile pokušaj Prištine da ograniči kretanje Srba\nBEOGRAD – Priština je, pod pritiskom SAD, odustala od odluke da srpske lične karte proglasi nevažećim, tvrdi beogradski dnevnik “Blic”.\nList ističe, pozivajući se na diplomatske izvore, da su predstavnici Vlade Srbije i Kancelarije za Kosovo i Metohiju juče imali niz razgovara sa zapadnim zvaničnicima, pa su Amerikanci i Brisel na kraju posredovali i pomogli da se ova uredba stopira.\nTako, iako je kosovska vlada Hašima Tačija i Ise Mustafe juče najavila da Srbi sa Kosova od 15. decembra u ponoć više nemaju pravo da pri ulasku na Kosovo kao identifikacioni dokument koriste ličnu kartu koju je izdao MUP Srbije, ova uredba bar zasad neće stupiti na snagu. „Blic“ ocenjuje da se po svemu sudeći, kosovska ministarka za dijalog Edita Tahiri juče zaletela izjavom da na snagu stupa uredba kojom će “lične karte koje je izdala Srbija za stanovnike gradova na Kosovu biti proglašene nevažećim”.\nOna nije precizno odgovorila na pitanje prištinskih novinara do kada će se tolerisati korišćenje srpskih ličnih dokumenata, već je navela da će “svi oni koji apliciraju za kosovsku ličnu kartu dobiti aplikacioni sertifikat uz pomoć kojeg će moći da pređu granicu”.\nFoto Tanjug, S. Radovanović/ ilustracija


Vesna Radojević, urednica portala "Raskrikavanje", istakla je da je analizom najznačajnijih srpskih tabloida, Informera, Srpskog telegrafa, Aloa i Kurira, utvrđeno da je tokom 2019. godine na njihovim naslovnim stranama objavljeno čak 945 lažnih vesti ili neutemeljenih tvrdnji.\n„Na naslovnim stranama se našlo 945 lažnih vesti i to je suština. Mi smo brojali samo vesti koje se nalaze na naslovnim stranicama ovih tabloida, koje svi građani mogu da vide kada prođu pored kioska, jer su najistaknutiji. Ove smo analizirali, i da smo ušli u svaki tekst, onda bi brojka lažnih vesti bila mnogo veća. Pošto imamo skromne kapacitete, nismo uključili televizije sa nacionalnom frekvencijom, jer bi onda brojka bila desetostruko veća. To su bile centralne vesti svakog dana, a najviše lažnih vesti je bilo o opozicionim liderima. Ti novinari i urednici nisu davali nikakve argumente kako bi dokazali svoje tvrdnje“, rekla je Radojević.\nOna je govoreći o analizi pomenutih tabloida, rekla da se pozitivno pričalo samo o Aleksandru Vučiću i Vladimiru Putinu. Ali, ovi mediji su, prema njenim rečima, „samo po formi tabloidi, jer se radi o obračunskim listovima koji služe svojoj svrsi, a to je da, kada treba, unište političkog neprtijatelja“.\n„Teme naših tabloida su okrenute prema unutrašnjoj i spoljnoj politici što je neverovatno. Tabloidi u svetu se bave privatnim životima javnih ličnosti, i to nisu teme od javnog interesa. Kod nas je potpuno pomerena situacija, jer je fokus tabloida politika. Tako da su lažne vesti državni projekat, jer podržavaju vlast, a bave se uništavanjem političkih neprijatelja“, navodi Radojević.\nOna navodi da „mi sedam godina živimo u svetu izveštavanja o paralelnoj stvarnosti“. „To je stvarnost u kojoj ne živimo, čiji je kreator Srpska napredna stranka“, navodi ona.\nRadojević ističe da su ti mediji uprkos činjenici da krše profesionalne kodekse, non stop dobijaju novac od državnih projekata.\n„Neke male sredine u Srbiji imaju po da, tri, ili pet miliona dinara, i oni taj novac poreskih obveznika, umesto da daju malom lokalnom mediju, da razvijaju taj medij, daju tabloidima. Ne može N1 da priča o lokalnim temama, to mora da bude zadatak lokalnih medija. I tako dolazimo do situacije da umesto da 50.000 evra date Južnim vestima, ili portalu „Kolubarske“ iz Valjeva, vi dajte Srspkom telelgrafu. To nema nikakvog smisla“ ističe Radojević i dodaje da je država za prethodne četiri godine pomenutim tabloidima dala 550.000 evra.\nOna govoreći o napadima na N1 u poslednje vreme kaže da smo nažalost svedoci višednevne borbe u objašnjavanju važnosti N1 televizije.\n„N1 je veoma važan. Mi u „Kriku“ to isto to radimo, ulažemo veliku energiju da se odbranimo od napada. Ja bih isto volela da živim u dnevniku RTS-a, tu nema nikakvih problema, sve je super, a to zapravo nije tako. Izjava premijerke Brnabić da je kampanja N1 #Dasevidin1 – „politička“, je isto što i radi prethodnih nekoliko godina. Ona je došla na tu premijersku funkciju, ima poseban pik na novinare televizije N1, kao i svi drugi ministri, kao i sam Aleksandar Vučić. Čim jedan osoba kaže, ‘e, hajde da ne etiketirmao novinare i da tako odgovarmo na pitanja’, to će se promeniti i kod nje“, ocenjuje Radojević i dodaje uz žaljenje da smo non stop u političkoj kampanji.\n„Oni N1 i druge novinare koje ne smatraju ‘svojim’ smatraju za političke protivnike. A zbog čega? Zbog toga što su novinari izgleda samo politički protivnici. Aleksandar Vučić sedan godina nije seo ni sa jednim drugim političarem na tv duel. I onda nas vidi kao političke protivnike, jer smo se usudili da kažemo da nešto ne valja sa ovom vlašću“, zaključuje Radojević.\nAna Brnabić N1 Vesna Radojević\n← VOA: Kampanja vlasti protiv N1 – finalna borba za kontrolu kablovske mreže\n„Alma Quattro“ odbila da štampa bilborde #DaSeVidiN1 →


POČETNA » Vesti za međunarodne posetioce » India Travel News » Drugi val Indije COVID-19 katastrofalniji od prvog\nIzvršni direktor izjavio je da će odgovarajuća količina vakcine biti dostupna od avgusta nadalje.\nPotreba za izgradnjom bolničke infrastrukture, ljudskih resursa i JIL-a na osnovnom nivou istaknuta je kao prilika da privatni sektor pomogne zemlji.\nDrugi je val neko vrijeme preplavio zdravstveni sistem, a vlada je od tada poduzela niz mjera uz stalni pad broja aktivnih slučajeva COVID-19.\n"Daljnje su ubrzane akcije cijepljenja, a privatni sektor je odigrao vrlo važnu ulogu u upravljanju pandemijom i na značajan je način pohvalio napore vlade", rekao je gospodin Kant.\nObraćajući se virtualnoj „Interaktivnoj sesiji o spašavanju života i egzistencije“, koju je organizovala Federacija indijskih trgovinsko-industrijskih komora (FICCI), zajedno sa ugostiteljskom kompanijom OYO, gospodin Kant je pozdravio ulogu privatnog sektora u ukupnom naporu cijepljenja.\n„Možda postoji lagani disbalans ponude i potražnje u vakcinaciji tokom juna-jula, ali od avgusta nadalje na raspolaganju će biti odgovarajuća količina vakcina. Od tada bismo trebali biti u mogućnosti da cijepimo sve U Indiji pravilno i to bi nam trebalo pomoći “, dodao je.


Faktor | Džaferović: Saradnja BiH sa NATO savezom bi doprinijela miru i stabilnosti cijele regije\nObjavljeno: 09.05.2019. u 12:15\nPozitivno mišljenje Evropske komisije o zahtjevu BiH za članstvo i odluka Evropskog vijeća o dodjeli kandidatskog statusa bi, smatra on, dali snažan poticaj za ubrzanje provođenja svih neophodnih reformi i ostvarenju još većeg i bržeg napretka u procesu pristupanja\n- Slovenija i Hrvatska, kao inicijatori ovog procesa, pokazale su snažnu posvećenost evropskoj perspektivi našeg regiona. Imajući u vidu unutarnje debate u Evropskoj uniji po pitanju proširenja, od izuzetne je važnosti imati zagovornike ideje proširenja među članicama Evropske unije. Zato moramo iskoristiti današnji sastanak da zajednički pošaljemo poruke od značaja za evropsku budućnost naše regije, i da tako pomognemo našim prijateljima u Evropskoj uniji koji zagovaraju proširenje – kazao je Džaferović.\n- Značajne promjene na međunarodnom planu su se snažno reflektirale i na odnose unutar naše regiona. Mnogo toga se promijenilo od 2013. godine, ali neke stvari su ipak ostale iste – dodao je.\n- Regionalna saradnja, utemeljena na uzajamnom poštivanju, ravnopravnosti, povjerenju, zajedničkim vrijednostima i presjeku interesa, ostaje ključ za rješavanje brojnih izazova sa kojima se suočavamo i ostvarivanje napretka u procesu integracija u Evropsku uniju i NATO – poručio je Džaferović.\n- Integracijski procesi dali su presudan doprinos i u rješavanju otvorenih bilateralnih pitanja između zemalja u našem regionu. Posebno značajne trenutke za sveukupne odnose u regionu predstavljaju pristupanje Crne Gore u NATO savez i potpisivanje Prespanskog sporazuma između Grčke i Sjeverne Makedonije, što je svima nama u regiji dalo novi optimizam. Ti iskoraci pokazali su da se, uz mehanizme dijaloga i saradnje i uz kredibilnu evropsku i euroatlantsku perspektivu, naš region može oduprijeti negativnim vanjskim utjecajima i uspješno rješavati višedecenijska otvorena pitanja i sporove – kazao je Džaferović.\n- To je okvir za nastavak i unapređenje postojeće saradnje između BiH i NATO saveza, što bi predstavljalo značajan doprinos ne samo miru, sigurnosti i stabilnosti u BiH, već i u cijeloj regiji zapadnog Balkana. Sve države u našem regionu imaju snažnu saradnju sa NATO savezom, a većina njih je već ostvarila punopravno članstvo u toj organizaciji. BiH je ostvarila je napredak i u procesu integracije u Evropsku uniju. Dostavili smo odgovore na Upitnik Evropske komisije i sada očekujemo mišljenje Evropske komisije o našoj aplikaciji za članstvo, a zatim i odluku Evropskog vijeća o dodjeli kandidatskog statusa. BiH očekuju brojne reforme u okviru procesa pristupanja Evropskoj uniji. Jedan dio tih reformi smo već poduzeli, posebno u periodu od 2015. godine. Odlučni smo da nastavimo sa provođenjem svih ostalih reformi koje su neophodne da bismo ispunili kriterije za pristupanje iz Kopenhagena i Madrida, odnosno da bismo naš sistem uskladili sa vrijednostima, pravilima i standardima Evropske unije – poručio je član Predsjedništva BiH.\n- Sa punom sviješću o debatama unutar Evropske unije o pitanju proširenja, želim naglasiti suštinski značaj kredibilne evropske perspektive za Zapadni Balkan. Integracija Zapadnog Balkana u Evropsku uniju ima nezamjenjiv značaj za sveukupnu evropsku sigurnost i stabilnost, te donosi obostranu korist, kako za zapadni Balkan tako i za Evropsku uniju – izjavio je Džaferović.\n- Unutar Evropske unije postoji snažan konsenzus kada je u pitanju zaštita vanjskih granica i borba protiv nelegalnih migracija. Važno je naglasiti da nema uspješne zaštite vanjskih granica i kontrole migracija bez stabilnosti i sigurnosti na Zapadnom Balkanu i bez njegove kredibilne evropske perspektive – poručio je član Predsjedništva BiH.\n- Tom agendom bit će utvrđen red prioriteta koji će predstavljati okvir evropske politike u idućih pet godina. Od izuzetne je važnosti da u toj agendi budu date jasne i nedvosmislene odrednice za kredibilnu perspektivu integracije zemalja zapadnog Balkana u Evropsku uniju. Proces integracije u Evropsku uniju se pokazao kao najučinkovitiji mehanizam transformacije naših država, društava i ekonomija u moderne demokratske države, u društva evropskih vrijednosti i u konkurentne tržišne ekonomije, a samim time i za postizanje trajne stabilnosti, sigurnosti i ukupnog društveno-ekonomskog razvoja. Zato moramo održati zamah u procesu integracije našeg regiona u Evropsku uniju. Na nama je da preuzmemo odgovornost, i da konkretnim reformskim potezima u našim zemaljama, kao i kroz veću regionalnu saradnju i uvezivanje, pošaljemo najbolju poruku Evropskoj uniji u korist proširenja – zaključio je Džaferović.\nŠefik DžaferovićBrdo-Brijuni proces\nPovorka na ulici\n"Besmrtni puk" u Banjoj Luci s transparentom "Jedinstvo srbskih četnika i partizana"


Škola sterilizacije na VMA\nNaslovna » Odnosi s javnošću » Vesti » Škola sterilizacije na VMA\nŠkola sterilizacije koju organizuje Srpsko udruženje sterilizacije i dezinfekcije (SUSID) u saradnji sa Vojnomedicinskom akademijom, biće održana od 13. do 23.septembra 2012. godine u prostorijama centralne sterilizacije VMA.\nOrganizovana po programu Svetskog udruženja medicinske sterilizacije, škola se sastoji od 40 časova teorijskog i 40 časova praktičnog dela. Po završetku obuke polaznici stiču međunarodni sertifikat za obavljanje poslova sterilizacije i dezinfekcije u zdravstvenim ustanovama. Polaznicima škole biće obezbeđen priručnik, materijali za vežbe, kao i radno-zaštitna uniforma.\nU okviru programa škole predviđena je i međunarodna konferencija “Novi trendovi u sterilizaciji i dezinfekciji”, koja će biti održana 22. septembra 2012. godine u konferencijskoj sali Hotela M u Beogradu.\nPredavanja su akreditovana odlukom Zdravstvenog saveta Srbije i to:\n- dezinfekcija (D-1-1769/12) 6 bodova\n- sterilizacija (D-1-1770/12) 6 bodova\n- međunarodna konferencija (D-1-1768/12)6 bodova\nViše informacija o školi možete pronaći na sajtu SUSID-a: www.susid.rs\n- Program škole\nVesti Škola sterilizacije na VMA


Đukanović: DPS uvek prisutna kada je u pitanju interes Crne Gore\nTanjug 4. juna 2021. 15:29\nPODGORICA – Predsednik Milo Đukanović izjavio je danas da je njegova DPS, koja je u opoziciji i trenutno bojkotuje parlament, državotvorna stranka i da će uvek biti prisutna kada se bude odlučivalo o interesima Crne Gore.\nĐukanović je to rekao odgovarajaući na pitanje novinara da li će DPS prekinuti bojkot Skupštine kada se bude glasalo o smeni ministra pravde Vladimira Leposavića i o novoj rezoluciji o Srebrenici.\nĐukanović: Uprkos vetu Dodika odnosi CG i BiH prijateljski\nPredsednik Milo Đukanović izjavio je danas u Podgorici da su uprkos vetu, koji je predsedavajući Predsedništva BiH Milorad Dodik stavio na njegovu posetu toj državi, odnosi dveju zemalja su prijateljski.\n„Odnose stvaraju ljudi i svako ko doprinosi tom prijateljstvu, taj se ponaša odgovorno. Ko dovodi u pitanje prijateljske odnose ponaša se neodgovorno i sam ispisuje stranice istorije za poremećaje u odnosima tamo gde ih nema“, kazao je Đukanović na zajedničkoj konferenciji za novinare sa članovima Predsedništva BiH, Šefikom Džaferovićem i Željkom Komšićem.\nKoprivica (CG): Rezolucija jasno kaže da Srbi nisu genocidan narod, halabuka da se…\nČačić i Dončić za zabranu ustaških simbola u HR\nPupovac: Zabrana ustaških simbola dogovor bez uslovljavanja\nKrivokapić u četvrtak odgovara na pitanja poslanika


Solidarno sa ROG-om - ANTIFAŠISTI BEOGRADA\nFašističke vlasti u Sloveniji iskoristile su priliku da po dobro poznatoj praksi za vreme restriktivnih pandemijskih mera upadnu, na silu isteraju i pohapse ljude iz socijalnog centra Rog u Ljubljani. Ekipe za rušenje su zajedno stigle sa policijom i odmah krenule sa rušenjem. U trenutku dolaska policije i ekipe za rušenje 20 ljudi je bilo unutra. Sva oprema i stvari ljudi odvezene su na nepoznato mesto, a životinje u azil. Ljudi koji su tamo živeli su sada na ulici, a neke izbeglice kojima je rog pružao privremeni smeštaj izgubile su sve.\nSlovenački državni aparat na čelu sa Janezom Janšom poznat je po progonu političkih neistomišljenika po receptu Nemačke iz Drugog svetskog rata, sponzorisanju organizacija protiv abortusa, rasizmu, totalnoj kontroli i drugim fašističkim karakteristikama. Socijalni centar Rog je dugo bio meta svih vlasti u Sloveniji ali nikom nije uspelo da ga iseli, dok nisu stigle vlasti kojima je fašistička praksa uskladjena sa ideološkim pozicijama.\nRog je autonomni kulturni i socijalni centar u centru Ljubljane sa brojnim kulturnim i drugim grupama baziranim na različitim formama kooperativnog organizovanja.\nAutonomni centar Rog je 15 godina bio utočište svih onih koje kapital gura na marginu društva, centar kritičke misli, centar društvenih pokreta kao što su Antirasistički front, Svet za sve, Antifašistički front, Radničke demonstracije, Borbe protiv džentrifikacije, Borbe protiv nesigurnog rada, Ustanci 2012, Biciklistički ustanci 2020 kao i centar mnogih drugih projekata.\nPlan je da se Rog kao poslednji simbol slobode i bedem koji stoji na putu potpunoj džentrifikaciji Ljubljane pretvori u centralizovani kulturni centar za turiste i skupe nekretnine.\nAntifašisti Beograda su solidarni sa svojim saborcima iz Rog-a svesni da će nas nas ovakvi potezi još više motivisati za organizovanje i otpor prema svakoj vrsti fašističke prakse vlasti u našem regionu.


Pesmama "Varalice" i "Profesionalka" uspela je da skrene pažnju na sebe u Srbiji, a Alke Vuice se danas malo ko seća, iako se svojevremeno, pored pevanja, bavila i drugim zanimanjima.\nSVE LJUBAVI GORANA BREGOVIĆA: Od strptizete, preko glumice, do najlepše mankenke Jugoslavije i LEPE BRENE\nBila je televizijski novinar, književnica, tekstopisac, a učestvovala je i u jednom poznatom domaćem rijalitiju.\nNajviše pažnje privukla je kada se svojevremeno tajno zabavljala sa nekadašnjim hrvatskim fudbalerom Igorom Štimcem, koji je tada bio u braku sa Suzanom Žunić, pobednicom Mis Jugoslavije 1988. godine.\nNedavno je takođe privukla pažnju javnosti na sebe izjavama da joj nedostaje Jugoslavija kao celina, ali i da je u svojoj mladosti eksperimentisala sa istim polom.\nDanas izgleda potpuno drugačije, i gotovo da nema veze sa nekadašnjom dvadesetogodišnjom devojkom koja je nosila pramenove i "žarila" estradnim nebom.\nPROMENIO LIČNI OPIS Bojan Marović se posle medijske pauze pojavio u emisiji, a mnoge će iznenaditi KAKO DANAS IZGLEDA\nMUŽA JE UPOZNALA NA NASTUPU Bila je velika zavodnica, povukla se sa estrade, a sada je u sedmoj deceniji i svi pričaju o njenom izgledu\nNABACIO KILOGRAME Učesnik "Velikog brata" bio u vezi sa voditeljkom, ona ga je OSTAVILA ZBOG STANIJE, a danas ga mnogi ne prepoznaju


MANIFESTACIJA "NAJŽENA i NAJMUŠKARAC XXI VEKA" - Poduzetnice\nMANIFESTACIJA “NAJŽENA i NAJMUŠKARAC XXI VEKA”\nManifestacija "NAJŽENA XXI VEKA jugoistočne Evrope" biće održana 30.novembra 2018. godine u Beogradu.\nPriznanja „Naj žena“ i „Naj muškarac“ 21. veka promiču pozitivne vrijednosti našeg društva\nU organizaciji srbijanske medijske agencije Airli nivo+ od 2002. godine priliku za promociju, umrežavanje, poslovnu saradnju, ali i za jedinstvenu priliku nosioca „najboljeg“ imaju uspješne žene i muškarci.\nIza jedinstvenog događaja uz Airli nivo+ stoje i udruženja poduzetnica i poduzetnika iz Hrvatske, Bosne i Hercegovine, Crne Gore, Makedonije i Srbije. A kako ističu organizatori u novembru 2018. godine očekuje se više od 200 gostiju, a koji su mahom uspješni poduzetnici, obrtnici, javne ličnosti, kao i osobe koje na području Balkana važe za izuzetno humanitarne, karizmatične i nadasve hrabre i jake ličnosti koje svojim radom i zalaganjem u društvu i zajednici u kojoj djeluju ostavljaju neizbrisiv trag uspjeha i promjene. Da projekat nosi ne samo regionalni predznak, već i da utječe i na Evropu dokaz je broj država, a čije se uspješne ličnosti nalaze na spisku gostiju i nagrađenih, među kojima su Slovenija, Makedonija, Kosovo, Hrvatska, Bosna i Hercegovina, Crna Gora,Amerika,Australija,Kina,Grčka,Italija i naravno Srbija kao nosioc aktivnosti.\nKako ističu organizatori cilj je između ostalog promovisati žene, koje postaju značajan faktor u ekonomsko-privrednom životu Balkana. Vrši se promocija profesija kojima se žene bave, tu je ujedno i prilika za promociju ženskog poduzetništva, stvaralašta i međusobne saradnje, koje je sve više.Od prošle godine rade i na unapređenju rodne ravnopravnosti u poslovnom svetu menadžmenta muškaraca i žena.\nZvanje „Naj žena“ ili „Naj muškarac“ XXI veka nose osobe koje je širi auditorijum putem anketnih listova predložio, a zatim izabrao – slijedeći kriterijume koje nosi cijeli projekat – za priznanje najboljeg, najuspješnijeg ili najvoljenijeg potrebna je i uspješnost u poslovanju, ali i društvena odgovornost prema zajednici.\nNagradu za najuspješnije dobijaju osobe u oblasti biznisa, mode, elektronskih i štampanih medija, medicine, umjetnosti, industrije, politike, turizma, ugostiteljstva, prosvjete i humanitarnog rada. A ciljevi su i povezivanje dobitnica i dobitnika priznanja koji svojom pozitivnom energijom, uspješnim projektima uvećavaju doprinost društvu, svako na svom polju djelovanja, istovremeno se povezuju ljudi regiona i dijaspore u zajedničkim poslovima i mogućim saradnjama, a doprinosi se daljem profesionalnom i ličnom napretku svih prisutnih, kao i onih koji su svojim angažmanom uključeni u organizaciju događaja.\nKIDS VILLAGE – moderni vrtić sa tradicionalnim vrijednostima Žao mi je zbog rečenice koju sam čula prije par dana, a...\n(8.mart 2019) Danas je u Zagrebu, u kongresnom centru City Plaza održan četvrti po redu Kongres poduzetnica Jugoistočne Evrope, u...


24sata.info - Duža zadržavanja na graničnim prijelazima na izlazu iz BiH\nAutor T. C. 18. 08. 2019. • 09:25\nPojačan promet vozila i duža zadržavanja ovoga jutra bilježe se na izlazu iz Bosne i Hercegovine na graničnim prijelazima: Doljani, Gabela Polje, Prisika, Osoje, Izačić, Velika Kladuša, Hum, Deleuša, Gradina, Bosanska Gradiška i Bosanski Brod.\nZbog održavanja Međunarodne auto trke na brdskim stazama, na magistralnom putu M-14/M-4.2 Srbljani-Ostrožac-Cazin danas od 08 do 20 sati saobraćaj će biti obustavljen i preusmjeren na regionalne puteve (R-400 i R-401) i lokalne saobraćajnice.\nNa regionalnom putu R-460 Gračanica-Bukva-Srnice, kod mjesta Doborovci, zbog održavanja svečanosti danas od 14 do 24 sata doći će do obustave saobraćaja za sva vozila, osim autobusa koji obavljaju linijski prijevoz putnika na ovoj dionici.\nZbog izvođenja sanacionih radova, obustavljen je saobraćaj i na regionalnom putu R-425a Tromeđa-Zvirovići.\nTokom dana očekuje se pojačana frekvencija vozila, posebno na lokalnim izletištima, kao i na graničnim prijelazima, te iz BIHAMK-a apeluju na maksimalno opreznu vožnju prilagođenu uslovima na putu.


Odata pošta žrtvama masakra\nMinut šutnje za žrtve maskra u školi u Njutaunu\nU Njutaunu u Konektikatu i širom Sjedinjenih Država jutros su se oglasila zvona 26 puta za 26 žrtava koje su ubijene u osnovnoj školi „Sendi Huk“\nDanas je u Sjedinjenim Državama odata pošta žrtvama pucnjave u osnovnoj školi u Konektikatu pre nedelju dana. Mnogi Amerikanci zastali su jutros u 9 i 30 da bi minutom ćutanja odali poštu 20-oro dece i 6-oro odraslih koji su stradali u pucnjavi.\nU Njutaunu u Konektikatu i širom Sjedinjenih Država jutros su se oglasila zvona 26 puta za 26 žrtava koje su ubijene u osnovnoj školi „Sendi Huk“ u Njutaunu. Minut ćutanja je održan u 9:30 kada je napadač otvorio vatru u školi, pre nedelju dana, ubivši 6-oro odraslih osoba i 20-oro dece.\nSećanje na žrtve uključilo je i Belu kuću gde je predsednik Obama odao poštu žrtvama iza zatvorenih vrata. Nešto ranije predsednik je na svom tviter nalogu napisao: „20-oro divne dece i 6-oro izuzetnih odraslih osoba. Zajedno, mi idemo dalje i učinićemo našu zemlju vrednom sećanja na njih.“\nPredsednik je objavio i video snimak u kojem je odgovorio na peticiju koju je potpisalo više od 400 hiljada Amerikanaca zahtevajući da Kongres usvoji zakon o kontroli nošenja oružja.\n„Želim da vam poručim da smo čuli vašu poruku...“\nPrvi put posle pucnjave u Konektikatu, NRA - Nacionalno udruženje vlasnika oružja održalo je konferenciju za novinare, na kojoj je objavilo inicijativu za razmeštanje policajaca u svim školama u zemlji.\n„Pozivam Kongres da odmah preduzme akciju i izdvoji sredstva kako bi naoružani policajci bili rasporedjeni u svim školama u zemlji da bi naša deca bila bezbedna kada se vrate u škole u januaru“, kazao je potpredsednik NRA Vejn Lapijer.\nDvoje aktivista nakratko je omelo ovaj dogadjaj protestujući protiv delatnosti udruženja. U medjuvremenu danas su u Konektikatu sahranjene dodatne žrtve. Već peti dan zar redom u tom gradu se održavaju sahrane i memorijalne službe za žrtve tragičnog incidenta.


Osamnaestogodišnjak srušio Karađorđevu bistu | Palelive.com\nPočetna Regija Milići Osamnaestogodišnjak srušio Karađorđevu bistu\nMILIĆI – Policija je uhapsila osamnaestogodišnjaka, osumnjičenog da je protekle noći srušio bistu Karađorđa Petrovića u Parku velikana Kompanije „Boksit“ u centru Milića.\nIz Centra javne bezbjednosti /CJB/ Bijeljina saopšteno je da su pripadnici Policijske stanice Milići oko 2.00 časa prilikom obilaska terena na raskrsnici ulica cara Dušana i Miloša Obilića, uočili oštećenje biste sa likom Karađorđa, te odmah obavili uviđaj.\n„Operativnim radom na terenu policijski službenici došli su do izvršioca ovog djela i slobode su lišili lice čiji su inicijali M.Š. /18/ iz Vlasenice, nad kojim je izvršena kriminalistička obrada“, istakli su iz CJB Bijeljina.\nU saopštenju se dodaje da će uslijediti dokumentovanje krivičnog djela oštećenje tuđe stvari o čemu će biti podnesen izvještaj nadležnom tužilaštvu.\nNovinar Srne iz policijskih izvora nezvanično saznaje da je zbog sumnje da je srušio bistu Karađorđa Petrovića, priveden Miroslav Šibalija iz Vlasenice.\nNezvanično, ovom djelu prethodila je tuča u centru Milića između više učesnika koji su se vraćali sa proslave punoljetstva u lokalnom kafiću.\nNa ovaj vandalski čin reagovala je i Kompanija „Boksit“, vlasnik Parka velikana, oštro osuđujući rušenje biste vožda Karađorđa.\nIzvršni direktor „Boksita“ Momir Lazarević izjavio je Srni da će Kompanija zatražiti da protiv počinioca budu preduzete odgovarajuće zakonske sankcije, te zahtijevati odštetu za pričinjenu materijalnu štetu.\nBista je rad akademskog vajara Zdravka Joksimovića iz Beograda.\nPrethodni članakNastavljena potraga za Miloradom Baltom\nNaredni članakOdržan koncert ruske narodne muzike


CRTA :новембар 2016 - CRTA\nU otvaranju javnih podataka leži ogroman potencijal, zbog čega je potrebna saradnja institucija koje poseduju podatke i građana, privrednika, naučnika i svih koji te podatke koriste, rečeno je na panel diskusiji “Zašto su nam podaci važni“, organizovanoj u okviru Nedelje parlamentarizma.\nNa panel diskusiji o otvorenim podacima u hotelu Moskva u organizaciji Centra za istraživanje, transparenost i odgovornost (CRTA) i RNIDS učestvovali su Dušan Stojanović, direktor Republičke direkcije za elektronsku upravu, Irena Cerović, menadžerka programa za reformu javne uprave, UNDP, Đorđe Krivokapić, direktor za pravne prakse u SHARE fondaciji, Raša Nedeljkov, programski direktor CRTE, Filip Milenković ispred GAJP-a i Miloš Bošković, narodni poslanik u Skupštini.\nNa skupu je objašnjeno da otvoreni podaci predstavljaju podatke, koji su već javni, samo su prilagođeni za lakšu pretragu, poređenje i ukrštanje. To znači da mogu biti osnova za različita istraživanja i nove proizvode.\n“Država objavljuje budžet, ali je to dokument u wordu ili dokument u pdf-u. Ako kao istraživač ili građanin hoćete da poredite neku stavku u budžetu za tri godine, morate to da prekopirate, prekucate, da biste mogli da poredite“, kaže Raša Nedeljkov, programski direktor CRTE, i dodaje da su takva poređenja u slučaju otvorenih podataka veoma jednostavna.\nDušan Stojanović, direktor Republičke direkcije za elektronsku upravu, rekao je da otvaranje podataka može da donese značajnu ekonomsku dobit.\n“Postoje procene da država koja otvori podatke ima rast BDP do dva odsto, kao i procene da nezaposlenost pada do dva odsto. To je nešto čemu se mi nadamo, želimo da postavimo kao naš cilj. Osim toga, želimo da građnima obezbedimo transparentu vladu“, rekao je Stojanović.\nIrena Cerović, menadžerka programa za reformu javne uprave UNDP, kaže da pored ekonomske dobiti otvaranje podataka doprinosi transparentnosti institucija, kao i njihovoj efikasnosti.\n“Publikovanje podataka je samo jedan mali deo, srednji, ni početak ni kraj. To je tahnička stvar. Većina organa vrlo brzo i vrlo lako prođu taj korak. U čemu je onda štos, štos je kome to treba i šta će sa tim da uradi“, kaže Cerović i dodaje da je zato važno da se zna ko su ljudi koji će koristiti otvorene podatke i kakve su njihove potrebe.\nU delu panala na temu “Uloga parlamenta u partnerstvu za otvorenu upravu“ rečeno je da će uskoro biti predstavljen drugi nacionalni akcioni plan za otvorenu upravu, u čijoj izradi su učestvovali predstavnici civilnog društva od samog početka. Naglašeno je da parlament treba više uključiti u ovu incijativu, budući da većina akcija predviđenih planom prediviđa izmene ili donošenje zakona, kao i zbog kontrolne uloge skupštine nad izvršnom vlašću. Na panelu su učestvovali potpredsednik Skupštine Srbije Vladimir Marinković, predstavnica Ministarstva za državnu u pravu i lokalnu samoupravu Dragana Brajović, načelnica Šumadijskog okruga Biljana Ilić Stošić, nekadašnji poslanik Kenan Hajdarević i Danijela Božović iz Beogradske otvorene škole.\nCRTA, u okviru inicijative Otvoreni parlament, uz podršku Ipsos Strategic Marketinga sprovela je istraživanje “Učešće građana u demokratskim procesima u Srbiji“, četvrtu godinu za redom. Cilj istraživanja je da utvrdi stepen spremnosti građanki i građana Srbije da učestvuju u demokratskim procesima koji podrazumevaju niz različitih oblika građanske participacije – od glasanja na izborima do pokretanja i učešća u konkretnim akcijama, i da prati promene u stepenu učešća tokom vremena.\nBeograd, 7. novembar 2016. godine – Druga po redu «Nedelja parlamentarzima» pod sloganom «Imate reč» svečano je otvorena u Domu Narodne skupštine. «Nedelju parlamentarizma» organizuju Narodna skupština Republike Srbije i inicijativa Otvoreni parlament u saradnji sa još 60 partnerskih organizacija i institucija. Tokom Nedelje parlamentarizma, koja traje od 7. do 13. novembra širom Srbije, biće održano više od sto događaja i aktivnosti posvećenih pitanjima parlamentarne demokratije i učešća građana u demokratskim procesima.\nTokom ”Nedelje parlamentarizma” građani će imati priliku da učestvuju na debatama i razgovoraju sa narodnim poslanicima i odbornicima, učestvuju na edukativnim radionicma i simulacijama sednice Narodne skupštine. Građani će moći da posete parlament, da učestvuju u 48-časovnom maratonu u dizajniranju i programiranju “online” aplikacija kao i„online“ diskusijama o ulozi javnosti u demokratskim procesima i brojnim drugim događaja koji imaju za cilj bolje povezivanje i upoznavanje građana sa radom Narodne skupštine.\nVukosava Crnjanski, direktorka Centra za istraživanje, transparentnost i odgovornost i predstavnica inicijative Otvoreni parlament istakla je da je cilj Nedelje parlamentarizma povećanje zainteresovanost građana za politiku i demokratiju. „Na različitim događajima tokom ove nedelje, imaće reč svi koji žele da učestvuju u debati o temama koje su im važne i time pokažu odgovornost i spremnost da kreiraju zemlju u kakvoj žele da žive”, istakla je Crnjanski.\nTokom svečanog otvaranja ambasador Sjedinjenih Američkih država u Srbiji Kajl Skat naglasio je važnost otvorenost i transparentnost demokratskih institucija. Nedelja parlamentarizma, kroz okrugle stolove i interaktive diskusije, predstavlja priliku za građane da direktno razgovaraju sa svojim predstavnicima. „Kako Srbija bude napredovala u evropskim integracijama, ovakva vrsta građanskog učešća će biti od sve većeg značaja, jer u važne i složene zakone koje usvaja skupština treba da budu uključeni i građani Srbije“, ističe Skat.\nAmbasador Velike Britanije Denis Kif naglasio je da je Nedelja parlamentarizma prilika da sve institucije kroz otvorenost i dijalog sa građanima grade svoju reputaciju i kredibilitet. „Ovaj program je prilika i da svako od nas potraži odgovor na ključno pitanje: zašto su parlament i demokratija bitni za mene, moju porodicu, moju lokalnu zajednicu, stvari kojima se bavim i koje me interesuju?“, naglašava Kif.\nPotpredsednik Narodne skupštine prof . dr Vladimir Marinković izrazio je zadovoljstvo što je parlament u mogućnosti da bude nosilac događaja kao što je Nedelja parlamentarizma. „Ovaj događaj je dokaz da Narodna skupština ima veoma dobar kapacitet za saradnju sa civilnim društvom, ali i poruka građanima da oni imaju reč i da je Dom Narodne skupštine kuća koja je uvek otvorena za svoje građane“, poručio je Marinković.\nPredsednica Narodne skupštine Maja Gojković otvorila je izložbu pod nazivom „Veliki odmor” autora Saše Radovića, na kojoj su predstavljene fotografije škola u Srbiji koje imaju jednog ili dva đaka, a takvih je više od sto u Srbiji. Predsednica je istakla da je cilj izložbe da skrene pažnju na važno pitanje odrastanja dece u selima širom Srbije.\n„U ime Narodne skupštine i Odbora za prava deteta želim da podsetim da briga o deci znači brigu o našoj budućnosti. Na kvalitet osnovnog obrazovanja dece utiču i uslovi rada po školama i zato je izuzetno važna odluka Vlade Srbije da se krene u obnovu 100 škola širom Srbije. Zato je važno da svi mi za njih uradimo koliko možemo, da svako od nas izabere jednu školu i pomogne da seoske škole opstanu, a time i da prestane odumiranje srpskog sela. Pre nekoliko godina izabrala sam jednu školu u selu kod Čačka. Uverena sam da nema boljeg načina da počnemo „Nedelju parlamentarizma“ od toga da otvaranjem izložbe pokrenemo veliku temu pred svima nama“, istakla je Gojković.\nNedelja parlamentarizma organizovana je uz podršku Američke agencije za međunarodni razvoj (USAID), Britanske ambasade u Beogradu, Programa Ujedinjenih nacija za razvoj (UNDP) i Švajcarske agencije za razvoj i saradnju.


U govoru u Parlamentu u Kijevu, prelazni predsednik Ukrajine Oleksander Turčinov je objavio da je aerodrom u Krematorsku zauzet.\n- Uveren sam da uskoro neće više biti terorista u Donjecku niti u drugim oblastima i da će biti izvedeni na sud - tamo gde i treba da budu - rekao je Turčinov koji je pre te akcije najavio "antiterorističku operaciju" protiv separatista koji su zauzeli zgrade javnih uprava u desetak gradova na istoku Ukrajine.\nKamioni sa vojskom, helikopteri, oklopna vozila i tenkovi ukrajinske vojske stacionirani su i na oko 40 kilometara severno od Slovjanska, a vojnici su naveli da čekaju na naredjenje da krenu na taj grad koji je pod kontrolom proruskih naoružanih ljudi.\nSituacija je veoma napeta uoči sutrašnjeg sastanka u Ženevi na kojem će predstavnici Ukrajine, Rusije, SAD i Evropske unije pokušati da smire krizu.\nPredsednik Rusije Vladimir Putin i kancelarka Nemacke Angela Merkel su u telefonskom razgovoru izrazili nadu da će sastanak u Zzenevi biti jasan signal za vraćanje situacije u miran okvir, saopštio je Kremlj, a Berlin je saopštio samo da je tema razgovora Merkel-Putin bila priprema za taj sastanak.\nStejt department je saopštio da sledeća etapa treba da bude sastanak u Ženevi jer je to prilika da svako sedne za sto i razgovara.\nAko propadne sastanak u Ženevi, SAD su najavile nove sankcije protiv Moskve. Prema Stejt departmentu to bi moglo da znači da se produži spisak osoba protiv kojih su uvedene sankcije, ili da se zabrani pristup odredjenim ključnim ekonomskim sektorima kao što su rudnici, energetika i finansijske službe.\nU Ukrajini general Vasil Krutov, drugi čovek ukrajinske službe bezbednost SBU koji upravlja "antiterorističkom operacijom" je rekao da će biti "likvidirani" separatisti koji ne polože oružje.\nOn je rekao da su neidentifikovani pobunjenici deo specijalnih trupa ruske vojne obaveštajne službe (GRU) koji imaju veliko iskustvo u sukobima i predstavljaju opasnog protivnika.\nKijev i Zapad smatraju da je Moskva umešana u najnovije pobune na istoku Ukrajine. Tamošnje akcije podsećaju, po stručnjacima, na intervenciju snaga koje su preuzele kontrolu nad Krimom pre njegovog pripajanja Rusiji.\nRusija demantuje da se na bilo koji način meša u dogadjaje na istoku Ukrajine.\nNATO je još jednom pozvao Rusiju da smanji pritisak i da povuče svoje trupe nagomilane na granici.\nVlasti u Kijevu su dovele zemlju do "ivice gradjanskog rata" slanjem vojske na istok protiv proruskih probunjenika, upozorio je sinoć ruski predsednik Putin i ocenio da je intervencija ukrajinske vojske, na sopstvenoj teitoriji, "neustavna", saopštio je Kremlj.\nProrusko stanovništvo u Ukrajni traži pripajanje Rusiji ili u najmanju ruku federalno preuredjenje Ukrajine uz velika ovlašćenja regionima, ali kijevske vlasti su rekle da na sastanku u Ženevi neće razgovarti o tome.


Brzi zajam Vodnjan - isti dan do novca, najpovoljniji brzi zajmovi - Brzikrediti24\nBrzi zajam Vodnjan – isti dan do novca, najpovoljniji brzi zajmovi\nUkoliko tražite najbolji brzi zajam Vodnjan, na pravom ste mjestu. Na našem sajtu ćete dobiti najbolje ponude za brzi zajam u ovom gradu i sve informacije koje su vam potrebne. Prema istraživanjima agencije za bankarstvo od (6.119) stanovnika koji žive u gradu Vodnjan njih 15% je imalo iskustva sa online zajmovima.\nBrzi zajam Vodnjan – Da li je siguran?\nApliciranje za brze zajmove Vodnjan je jako jednostavno, dovoljno je da kliknete na apliciraj dugme na sajtu banke koja nudi brzi zajmove, i da popunite potrebne informacije, kao što su lični podatci koje će svaka banka da traži od vas (broj telefona, email, ime i preizime, broj osobne iskaznice ili putovnice). Nakon što popunite aplikaciju, organizacija koja pruža brze zajmove će provjeriti vaše podatke i u roku od 15 minuta će vam se javiti sa odlukom da li je vaš zahtjev odobren ili ne.


FAJON I BILČIK: "Suspenzija demokratije nije opcija u teškim vremenima" | Ekspres.net\nFAJON I BILČIK: "Suspenzija demokratije nije opcija u teškim vremenima"\nU reakciji na tvit Tanje Fajon, Bilčik je ocenio da je u ovim vremenima krize bez presedana, od ključnog značaja da parlamenti država kandidata nastave da ispunjavaju svoje ustavne uloge.\nU reakciji na tvit Tanje Fajon, Bilčik je napisao da, parlamenti moraju da nadziru mere preduzete za borbu protiv širenja i uticaja COVID-19, jer oni predstavljaju glas građana.\n"Demokratija ne sme da bude žrtva pandemije",ocenio je izvestilac EP za Srbiju.\nBilčik je dodao da se priprema plenarna sednica Evropskog parlamenta, ove nedelje, i da ta institucija nastavlja da prati razvoj događaja na Zapadnom Balkanu.\nBilčik je tako na svom tviter nalogu reagovao na objavu predsedavajuće Delegaciji Evropskog parlamenta za Srbiju Tanje Fajon, koja je danas pozvala vlasti država Zapadnog Balkana da omoguće rad parlamenata tokom pandemije COVID-19.\nzapadni balkan parlament Tanja Fajon korona covid


SAD, Velika Britanija, Francuska i Kanada otkazale učešće na samitu G8 u Sočiju china radio international\nSAD, Velika Britanija, Francuska i Kanada otkazale učešće na samitu G8 u Sočiju\n2014-03-03 10:37:55 cri\nVršilac dužnosti predsednika Ukrajine, Aleksandar Turčinov je na jučerašnjoj konferenciji za novinare u Kijevu rekao da blokada ukrajinskog vojnog logora na Krimu od strane ruske vojske predstavlja vojnu intervenciju. On je naglasio da je situacija na Krimu veoma napeta, jer je ruska armija zahtevala da ukrajinske snage do juče ujutro napuste logor.\nJuče je održana sednica Saveta NATO-a, na kojoj je raspravljano o situaciji u Ukrajini. Generalni sekretar NATO-a Anders fog Rasmusen je pozvao Rusiju da ne doprinosi pogoršanju situacije i osudio intervenciju na Krimu. On je dodao da NATO poklanja veliku pažnju odluci ruskog parlamenta o slanju vojnih trupa u Ukrajinu i pozvao Rusiju da poštuje Povelju UN i odluke Organizacije za evropsku bezbednost i saradnju (OSCE). Rasmusen je predložio da Ukrajina i Rusija, u okviru SB UN ili OSCE, uz pomoć međunarodnih posrednika, konsultacijama pronađu mirno rešenje ukrajinske krize. Anders fog Rasmusen je naglasio da Rusija mora odmah da prekine sa vojnim akcijama u Ukrajini i da poštuje suverenitet i teritorijalni integritet ove zemlje. Ukrajinski narod treba da sam, bez mešanja stranih sila, odluči o svojoj budućnosti, naglasio je on.\nBritanski premijer Dejvid Kamerun je juče izjavio da Velika Britanija otkazuje učešće na ranije zakazanom samitu Grupe osam industrijski najrazvijenih zemalja sveta u Sočiju, zbog ruske vojne intervencije u Ukrajini. Pre toga su učešće na ovom samitu otkazale SAD, Francuska i Kanada, a američka strana je zapretila da će isključiti Rusiju iz G8.


Predrasuda da mlade žene ne mogu da se zapošljavaju u svetu informacionih tehnologije je bila usađena u naš mentalitet, ali se se ona sada gubi zahvaljujući novom programu YouthBuild-a „Zapošljavnje mladih žena u IT sektoru“. Zahvaljujući radu, volji i znanju, učesnice ovog programa su uspele da prevaziđu mnogo prepreka i predrasuda oko uključenja mladih žena u oblast informacionih tehnologija. Obuka, koja je intezivna i koja traje osam sati, je počela prošle nedelje, a održava se u Doma Kulture u Bujanovcu. I pored visokih temperatura i intenzivne obuke, entuzijazam ovih mladih žena i volja da uče ne posustaju.\nU drugoj fazi programa (septembar-oktobar 2015), učesnice projekta će naučiti kako da budu nezavisne i proaktivne, a steći će i nova znanja iz oblasti lokalnog razvoja, aktivizama, uspostavljanja lokalnih partnerstva, učešća mladih u projektima, kao i o povezanosti ovih tema sa individualnim osnaživanjem mladih kroz unapređenje njihovih sposobnosti i veština, posebno onih koje se odnose na zapošlavanje ili pokretanje poslovanja.\n“Uključenje mladih žena u i njihov doprinos oblasti informatičkih tehnologija podrazumeva da one moraju da budu u toku sa stalnim tehnološkim promenama, da se suočavaju sa novim izazovima, kao i da ulože veliki trud i strpljene da bi postigle određene ciljeve“, izjavila je Bejhane Bajrami iz Bujanovca, učesnica programa.\nMarko Đorđević, predavač iz „Krojačeve škole“, je istakao da ova inicijativa ima za cilj da podstakne i motiviše žene da izaberu IT oblast kao mogućnost za njihovu buduću profesiju, da se ujedine i formiraju zajednicu žena koje su profesionalno uključene u IT obalst, kao i da motiviše ostale žene koje se još nisu odlučile ili nisu smatrale da je ova oblast pogodna za njih.\nProjekat "“Zapošljavanje mladih devojaka u IT sektoru " sprovodi Udruženje građana za demokratiju i građansko obrazovanje " Građanske incijative ", a finansira ga Ministarstvo omladine i sporta Republike Srbije.


Humanost mitrovačkih mališana – Ozon Media\nSremska Mitrovica- Odlaskom u Predškolsku Ustanovu “Ub” i uručivanjem paketica, danas je završana realizacija humanitarne akcije “Deca-deci”, koju je organizovala Predškolska ustanova “Pčelica” Sremska Mitrovica u saradnji sa Gradskom upravom za obrazovanje.\nAkcija je organizovana povodom Dečije nedelje, sa ciljem prikupljanja materijala za rad u predškolskim ustanovama, kao i sredstava za higijenu, a poklone su mališanima u Ubu uručili Biljana Cvijetić, direktor PU “Pčelica” Sremska Mitrovica, Tomislav Janković, zamenik gradonačelnika Sremske Mitrovice i Mirjana Pjevac, načelnik Gradske uprave za obrazovanje.\nAkcija “Deca deci” je potekla od želje mališana koji svakodnevno borave u objektima PU “Pčelica” i njihovih vaspitača, da pomognu deci koja žive u područjima koja su bila ugrožena majskim poplavama.\n“Na ovaj način želeli smo da vratimo osmehe na dečija lica i da im pokažemo da smo uz njih i u teškim situacijama. Biti human i velikodušan je osobina koju svako od nas treba da pokaže, pogotovo u teškim situacijama.\nUz jako dobar odziv roditelja, uspeli smo da prikupimo materijal za rad i sredstva za higijenu za čak 550 paketa”, rekla je Biljana Cvijetić, direktor PU “Pčelica” Sremska Mitrovica.\n“Nadam se da će naše malo nekome značiti puno”, dodala je Cvijetić koja je naglasila da su mitrovački mališani sa uživanjem učestvovali u pravljenju paketa za drugare iz Predškolske Ustanove “Ub”.\nJavni poziv za dodelu stambenih jedinica izbeglicama\n08.12.2012. Ozon Komentari su isključeni na Zimske službe na terenu\nPrijavite se na konkurs “Svetlosni eksperiment”\n19.03.2015. Ozon Komentari su isključeni na Prijavite se na konkurs “Svetlosni eksperiment”


BULEVAR BATE BRKIĆA OTVOREN ZA SAOBRAĆAJ | Novi Sad\nPočetna stranica › BULEVAR BATE BRKIĆA OTVOREN ZA SAOBRAĆAJ\n- Ova velika investicija je završena pre ugovorenih rokova, tako da Novi Sad od danas dobija novi bulevar, a Novo naselјe, Satelit i Tozinovac novi izgled. Menjamo konfiguraciju grada, radićemo na ozelenjavanju i zaštiti životne sredine, a novi bulevar ne predstavlјa samo bolјu saobraćajnicu i infrastrukturu, nego utiče na bolјi kvalitet života građana. Nastavlјamo da stvaramo uslove za dalјa ulaganja u ovaj deo grada koji je decenijama bio zapušten. Novi Sad je zahvalјujući građanima i bolјem budžetu rešio funkcionisanje jedne od važnijih saobraćanih trasa, a time je olakšana komunikacija između Novog naselјa i Futoškog puta. Rešavamo veliko čvorište i saobraćajne gužve na uglu dva bulevara, Jovana Dučića i Slobodana Jovanovića. Ovo je nova veza, novi izlazno-ulazni pravac ka Novom naselјu i veoma je važan i za Tozinovac koji je bio višedecenijski zapušten. Zato smo pored bulevara, radili i na blokovskom uređenju i na saobraćajnicama u ulicama bočno od njega, a nastavićemo da ulažemo u okolnu infrastrukturu. Iz budžeta Grada Novog Sada je za ovu investiciju izdvojeno 870 miliona dinara, od toga oko 500 miliona dinara za rešavanje imovinsko-pravnih odnosa i otkup nekretnina, dok su radovi iznosili oko 370 miliona dinara. Za sledeću godinu planiramo projektovanje Bulevara Bate Brkića prema Telepu i Bulevaru Patrijarha Pavla, proširenje Ulice Ilariona Ruvarca kao koridor koji će spojiti dva dela grada - rekao je gradonačelnik i najavio da Grad predano radi na rešavanju problema u vezi sa lokacijom na kojoj je predviđen bazen pre dosta godina, kao i na iznalaženju rešenja za problem parkiranja u Tozinovcu.\nNovi Sad, 22. jul 2019. godine


Ministarstvo zdravlja saopštilo je danas da je utvrđeno da je još osam proizvoda za dečju ishranu Juvitana neispravno.\nKako je navedeno iz ministarstva, uzorkovanje proizvoda Fabrike dečje hrane “Juvitana” iz Inđije koje je vršeno 10. oktobra sa Gradskim zavodom za javno zdravlje Beograd pokazalo je da su neispravne dečje kašice sa šećerom, jabuka i višnja čiji je rok upotrebe do 3. marta 2019, jabuka, brusnica i borovnica čiji je rok upotrebe 5. februar 2019, jabuka čiji je rok upotrebe 7. decembar 2017, šljiva sa rokom upotrebe 8. jun 2019. i kajsija sa rokom upotrebe do 15. Juna 2019. godine.\nDodaje se da je uzorkovanje pokazalo da su neispravni i Juvitana dečji voćni nektar sa šećerom, kruška, rok upotrebe 22. decembar 2017, dečji kašasti voćni nektar sa šećerom, jabuka i višnja, rok upotrebe 13. decembar 2017. i dečji bistri sok, jabuka, upotrebe do 6. decembar 2017.godine.\nFabrika dečje hrane “Juvitana” u Inđiji obustavila je u subotu 12. novembra proizvodnju, posle informacija iz Ministarstva zdravlja da su u njenim proizvodima nađeni pesticidi, koji ne odgovaraju zakonskim propisima.\nZabrana proizvodnje trajaće, kako je tada saopštio poslovni sistem “Svislajon Takovo”, dok akreditovane laboratorije ne ispitaju zdravstvenu ispravnost sirovina i gotovih proizvoda koji se nalaze na lageru u fabrici.\nSanitarni inspektori Ministarstva zdravlja naložili su 10. Novembra povlačenje sa tržišta sedam “Juvitana” kašica za bebe fabrike “Svislajon – Takovo”, jer je u njima nađen veći broj određenih vrsta pesticida, nego što je dozvoljeno.\nMinistarstvo zdravlja saopštilo je ranije danas da trenutno proverava da li su sporne serije kašice dečje hrane Juvitana povučene sa tržišta, i da će ukoliko se u prodaji nađu sporne serije kašice one odmah biti povuče i oduzete, a protiv prodavca će biti podneta prijava, jer je to procedura koja sledi nakon izdavanja naloga o povlačenju.


Poruka Miletu iz Partizana: ''Kad si čekao toliko dugo, što nisi čekao još?'' - Sportske.net\nPoruka Miletu iz Partizana: ''Kad si čekao toliko dugo, što nisi čekao još?''\nKlub iz Humske potresla su potraživanja od 100.000 evra koliko crno-beli duguju bivšem potpredsedniku Partizana Miletu Jovičiću.\nPartizan je ''BOMBA'', oni su samo ''okidač''!U Partizanu BESNI zbog najnovijeg gesta iz Vojvodine!Šestocifren problem za Partizan - Jovičić pustio menicu!Srbija ''B'' igra protiv Katara, evo ko je na spisku! Ima iznenađenja!"Grobari", tek ćete videti Leonardovo pravo lice!\nVeć ste upoznati da je juče Mile Jovičić pustio menicu zbog iznosa od 100.000 evra koliko mu duguje Partizan, što je novo finansijsko opterećenje za klub iz Humske, i to popuno neočekivano u ovom trenutku.\nPosle ovakvog Jovičićevog poteza, stižu i prve reakcije iz Humske, a tim povodom su se u izjavi ''Novostima'' oglasili Miloš Vazura i Milorad Vučelić.\nI jedan i drugi su naglasili da Jovičićevo potraživanje neće ugroziti funkcionisanje kluba, ali je utisak da je Vučelić nešto više razočaran ovim postupkom doskorašnjeg saradnika.\n''Njegova odluka je legalna i legitimna potpuno. Međutim, ne mogu a da se ne zapitam da li je mogao da sačeka još, kada je toliko čekao. To samo govori o njegovom odnosu prema Partizanu, ne o nama koji smo u klubu'', zaključio je Vučelić.\nGeneralni direktor Miloš Vazura je naglasio da račun kluba nije blokiran, ali i istakao da sve ovo nije dobro za Partizan. Ipak, dodao je i da je Jovičićevo pravo da zatraži novac koji mu se duguje.


„Ćilimi su upisani u nacionalni registar, a potrudićemo se da već od marta predamo inicijativu za upis na listu UNESCO”, rekla je Mihajlovićeva u Vladi Srbije, gde je danas predstavljena nova postavka rukotvorina u „Srpskom salonu” , koji je opremljen u saradnji Korodinacionog tela za rodnu ravnopravnost, Etno mreže i NALED-a.\n„Potpredsednica Mihajlović i pokrajinski premijer Mirović u susretima sa stranim zvaničnicima poklanjaju tradicionalne rukotvorine i tako stvaraju izvor prihoda za brojne žene iz unutrašnjosti. Na ovaj način je do stranih zvaničnika stiglo više od 100 naših azbuka u zlatovezu, tkanica, tradicionalnih peškira. To želimo da omasovimo u 2020, pre svega u saradnji sa Ministarstvom spoljnih poslova”, rekla je Jovanović.\nRukotvorine su napravile žene iz svih krajeva Srbije koje su deo inicijative „1000 žena” . Do sada je zaposleno njih 698, a izradile su, između ostalog, „kraljevski pojas” za kineskog predsednika Si Ðinpinga i pirotske ćilime koji su poklonjeni predsednicima Rusije i Francuske Vladimiru Putinu i Emenuelu Makronu. Ministar kulture Vladan Vukosavljević rekao je da je Srbija u poslednjih 10 godina napravila velike korake po pitanju očuvanja materijalnog i nematerijalnog kulturnog nasleđa.


Kada rad na određeno traje duže od dve godine? – Radnik.rs\nRadnik.rs > Priče > Kada rad na određeno traje duže od dve godine?\nAutor: Ekipa sajta Radnik 23/02/2021 0 komentara\ndržavni službenici, kromberg i šubert, novooosnovani poslodavac, prosvetari, rad na određeno, rad na određeno dve godine, ugovor na neodređeno vreme\nIako je u Zakonu o radu navedeno da poslodavac ne može da angažuje radnika po ugovoru o radu duže od dve godine, zakon predviđa niz izuzetaka koji poslodavac koristi, a zakoni koji regulišu rad državnih službenika i prosvetnih radnika ne predviđaju ograničenje rada na određeno.\nSa druge strane, rad na određeno vreme bi, prema Zakonu o radu, trebalo da bude izuzetak, a ne pravilo, ali to, prema mišljenju doktora prava Marija Reljanovića, nije predmet nadzora inspekcije rada.\nRad kod novoosnovanog poslodavca\nRadnik.rs dobio je anonimnu prijavu da radnici u fabrici „Kromberg & Šubert“ u Kruševcu rade duže od dve godine po ugovoru o radu na određeno vreme.\nBudući da je Zakonom o radu definisano da poslodavac može zaključiti jedan ili više ugovora o radu na određeno na period koji sa prekidima ili bez prekida „ne može biti duži od 24 meseca“, Radnik.rs podneo je prijavu inspekciji rada da proveri navode iz anonimne prijave.\nU obaveštenju inspekcije rada o nadzoru iz septembra 2020. navedeno je da više radnika ima ugovor o radu na određeno vreme duže od dve godine, ali da je to u skladu sa zakonom.\nPrema navodima inspekcije, deset zaposlenih je tada radilo duže od dve godine na određeno „zbog korišćenja prava na porodiljsko odsustvo i odsustvo sa rada radi nege deteta“, a jedan zaposleni „ima ugovor o radu na određeno vreme u ukupnom trajanju od 36 meseci“.\nNa pitanje Radnik.rs, kako zaposleni može po zakonu da bude angažovan po ugovoru na određeno vreme 36 meseci, iz inspekcije upućuju da odredba o ograničenju ugovora na određeno na 24 meseca (dve godine) ima izuzetke.\n„Ugovor o radu na određeno vreme može da se zaključi za rad na poslovima kod novoosnovanog poslodavca čiji upis u registar kod nadležnog organa u momentu zaključenja ugovora o radu nije stariji od jedne godine, na vreme čije ukupno trajanje nije duže od 36 meseci“, navodi se u Zakonu o radu.\nTo znači da novoosnovani poslodavac može u prvoj godini od osnivanja firme da angažuje radnika na određeno vreme do tri godine. To je, prema navodima inspekcije, poslodavac „Kromberg & Šubert“ i učinio angažujući radnika u prvoj godini od osnivanja firme 2016. godine.\nU kolumni za portal Peščanik doktor prava i naučni saradnik na Institutu za uporedno pravo u Beogradu Mario Reljanović upravo je pisao o ovom problemu angažovanja radnika na određeno vreme u novoosnovanim preduzećima.\n„Obrazloženje uvođenja ovakvog rešenja prilikom izmena Zakona o radu 2014. godine bilo je pragmatično (i ne baš uverljivo), da se kod novoosnovanog poslodavca može očekivati veća fluktuacija obima posla na početku rada, pa je potrebno da pojedini zaposleni rade u privremenom režimu i duže od opšteg pravila. Ovo je međutim dovelo do toga da se izuzetak smatra kao blanko karta novoosnovanom poslodavcu da u prve tri godine postojanja sve zaposlene drži na određeno vreme. A to nije svrha ove odredbe i takva praksa ne može biti zakonita“, navodi Reljanović za Peščanik.\nRad na određeno – izuzetak ili pravilo?\nU obaveštenju inspekcije nakon nadzora u kompaniji „Kromberg & Šubert“ navedeno je da 699 zaposlenih u toj fabrici ima ugovor na određeno vreme. Prema poslednjem objavljenom finansijskom izveštaju ove kompanije za 2019, ta kompanija ima u proseku 1.071 zaposlenog.\nTo znači da je veliki broj, ako ne i većina zaposlenih angažovana na određeno vreme.\nZakon o radu kaže da ugovor o radu može da se zaključi na određeno vreme „za zasnivanje radnog odnosa čije je trajanje unapred određeno objektivnim razlozima koji su opravdani rokom ili izvršenjem određenog posla ili nastupanjem određenog događaja, za vreme trajanja tih potreba“.\nReljanović smatra veoma spornim to što, kako tvrdi, inspekcija rada ne ispituje da li je poslodavac imao osnov za angažovanje radnika na određeno vreme.\n„U praksi se međutim po pravilu citirana norma retko primenjuje. A inspektori rada previše često, gotovo uvek dozvoljavaju njena kreativna tumačenja – dovoljno je da se poslodavac u ugovoru o radu pozove na povećan obim posla, bez ikakvog obrazloženja ili objektivnih dokaza koje će pružiti za tako nešto i – sve je zakonito“, navodi Reljanović u kolumni za Peščanik.\nKada je reč o konkretnom slučaju „Kromberg & Šubert“, za Reljanovića je angažovanje tako velikog broja radnika na određeno sumnjivo, naročito ako ti radnici rade u proizvodnji.\n„Zakon o radu jasno definiše šta je privremena fluktuacija obima posla zbog koje se zaključuje ovaj ugovor. Poslodavac nema, dakle, slobodu da sa svima u svako doba bez realnog opravdanja zaključuje isključivo ugovore na određeno vreme“, kaže Reljanović za Radnik.rs.\nIz kompanije „Kromberg & Šubert“ do kraja rada na ovom članku nismo dobili odgovor koliko zaposlenih trenutno ima ugovor na određeno, a koliko na neodređeno vreme i koji je osnov angažovanja ovih radnika na određeno.\nRad na određeno prosvetnih radnika i državnih službenika\nRadnik.rs je 2018. pisao o tome da Zakon o osnovama sistema obrazovanja i vaspitanja sadrži odredbu koja kaže – „Radni odnos na određeno vreme ne može da preraste u radni odnos na neodređeno vreme“.\nTakođe, Zakonom o državnim službenicima definisano je da „radni odnos na određeno vreme ne može da preraste u radni odnos na neodređeno vreme, izuzev pripravniku, kad položi državni ili poseban stručni ispit i državnom službeniku na određeno vreme koji je zasnovao radni odnos zbog privremeno povećanog obima posla“.\nNa ovaj način, prosvetni radnici i državni službenici su se našli „u procepu“ između dva zakona jer prema Zakonu o radu rad duži od dve godine prerasta u rad na neodređeno vreme.\nIz inspekcije rada su 2018. za Radnik.rs naveli da, kada je reč o prosvetnim radnicima koji rade duže od dve godine na određeno – „isti se upućuju na mesno nadležni sud“ ako se to utvrdi tokom inspekcijskog nadzora.\nKada je reč o državnim službenicima, Radnik.rs je 2018. o ovom pitanju dobio stav Ministarstva državne uprave.\nIz tog Ministarstva su naveli da državni sužbenici koji rade duže od dve godine po ugovoru na određeno vreme ili nastave da rade po ugovoru na određeno iako im je istekao ugovor, imaju pravo na ugovor na neodređeno vreme, odnosno ugovor „za stalno“.\n„Stav sudske prakse je da ovim slučajevima dolazi do preobražaja radnog odnosa iz određenog na radni odnos na neodređeno vreme“, pisalo je u odgovoru dostavljenom portalu Radnik.rs.\nTo znači da se i državni službenici suočeni sa ovim problemom upućuju na sud.\nIz Ministarstva državne uprave su tada objasnili da odredba kojom se sprečava da ugovor na određeno preraste u ugovor na neodređeno vreme ima funkciju sprečavanja zloupotreba.\n„Kod radnog odnosa na određeno vreme koji se zasniva u zakonom utvrđenim slučajevima, ne predviđa se spovođenje javnog ili internog konkursa.., pa s tim u vezi radni odnos na određeno vreme ne može da preraste u radni odnos na neodređeno vreme, jer bi na se na taj način omogućilo da u državno službeničkom sistemu, u radnom odnosu na neodređeno rade lica koja nisu prošla konkursnu proceduru“, pisalo je u odgovoru Ministarstva državne uprave i lokalne saomuprave.\nU vreme kada je Radnik.rs pisao o ovom problemu bila je na snazi takozvana zabrana zapošljavanja, pa su se institucije u svom radu pozivale i na odredbe zakona koji regulišu maksimalan broj zaposlenih u javnom sektoru.\nZabrana zapošljavanja je od 1. januara 2021, prema pisanju medija, se odvija po drugačijem, fleksibilnijem modelu po kom o zapošljavanju više neće odlučivati komisija Vlade.


Narodna stranka: Vlast namerava da uništi i Veliko ratno ostrvo - Društvo - Dnevni list Danas\nPočetna » Društvo » Narodna stranka: Vlast namerava da uništi i Veliko ratno ostrvo\n‚‚Narodna stranka poziva vlast da odustane od gradnje vodoizvorišta na Velikom ratnom ostrvu, jer je od 2005. godine zaštićeno kao predeo izuzetnih odlika i na kojem nikako ne bi smelo da se gradi“- izjavio je danas Član Odbora Narodne stranke za urbanizam Jovan Mrkalj.\n0Piše: DanasOnline 03. marta 2021. 21.32 Izmenjeno: 21.44\n„Vlast na Makiškom polju namerava da gradi stanove za 30.000 ljudi na vodoizvorištu, i time je priznala da je to izvorište ugroženo i da se mora pronaći novo. Veliko ratno ostrvo je velika oaza biljnog i životinjskog sveta u centru Beograda i tako mora i ostati na korist svih građana“, navodi se u saopštenju Narodne stranke.\nMrkalj je upitao da li vlast planira da u budućnosti koristi Veliko ratno ostrvo i za komercijalnu i investitorsku gradnju, koja je u jeku i u Beogradu i u Srbiji.\n„Zatražena je i nova studija izvodljivosti vodoizvorišnih zona na Velikom ratnom ostrvu, koja će verovatno doneti drugačiji sud od stare studije, u kojoj se izričito navodi da tlo ostrva nije pogodno za gradnju vodocrpnih stanica ili objekata koji se koriste u tu svrhu“, rekao je Mrkalj.\nMrkalj je naveo da su sve nadležne institucije pod uticajem vlasti i rade po njenom diktatu.\n„Zato se ne može očekivati da će biti donete studije u interesu građana, a protiv megalomanskih projekata koji uništavaju životnu sredinu“, zaključio je Mrkalj.\ngradska vlast, Narodna stranka, veliko ratno ostrvoBeograd


Pred Sudom BiH počelo suđenje generalu Atifu Dudakoviću za ratne zločine - Svet - Dnevni list Danas\nPočetna » Svet » Pred Sudom BiH počelo suđenje generalu Atifu Dudakoviću za ratne zločine\nPred Sudom BiH danas je čitanjem optužnice i iznošenjem uvodnih reči Tužilaštva BiH počelo suđenje generalu nekadašnjeg Petog korpusa Armije BiH Atifu Dudakoviću za zločine nad Srbima na području Krajine 1995. godine, kao i za zločine nad Bošnjacima koji su tokom rata bili lojalni Fikretu Abdiću, lideru Autonomne pokrajine Zapadna Bosna.\n0Piše: Beta 15. aprila 2019. 15.20 Izmenjeno: 18. aprila 2019. 04.03\nVišković: Očekujem da u slučaju Dudakovića bude zadovoljena pravda\nPremijer Republike Srpske Radovan Višković izjavio je danas da očekuje da će biti zadovoljena pravda u slučaju ratnog komandanta Petog korpusa Armije BiH Atifa Dudakovića.\nOn je naglasio da svi koji su počinili ratni zločin moraju odgovarati, jer „u suprotnom nema pomirenja i suživota u BiH“.\n„Kao legalista očekujem da pravda bude zadovoljena, ali poučen dosadašnjim iskustvima imam odredjenu dozu straha da će biti različitih insinuacija i da će pravda biti zaobidjena“, naveo je Višković.\nOn je izrazio nadu da je „krajnje vreme, radi pomirenja u BiH i budućnosti svih naroda, da zločinci na svim stranama odgovaraju za ono što su uradili“.\nPrema njegovim rečima, nikoga ne želi da amnestira, jer su zločini počinjeni na sve tri strane u BiH, a da oni koji su ih počinili moraju odgovarati.\nPred Sudom BiH danas je počelo sudjenje generalu Atifu Dudakoviću i još 16 pripadnika i komandanata Petog korpusa Armije BiH za zločine nad Srbima na području Krajine 1995. godine, kao i nad Bošnjacima lojlanim Fikretu Abdiću, ratnom lideru AP Zapadna Bosna.\natif dudakovic, ratni zlocini, sudjenje


Super Odmor - Magazin - Arhiva - Jun - 2010\nBroj putnika u vozovima od početka ove godine porastao je za oko 20 odsto. Najtraženije destinacije u međunarodnom saobraćaju su Crna Gora i zemlje zapadne i srednje Evrope, kao što su Mađarska, Češka, Austrija, Nemačka i Švajcarska. Zatim slede Hrvatska, Slovenija, Rusija, kao i Makedonija i Grčka. Ovakvoj slici je pored ukidanja viza i činjenici da za sve od pomenutih zemalja postoje direktne međunarodne železničke linije iz Beograda,...»\n23. 06. 2010. - 0 komentara\nDošlo je i leto kada nam ne trebaju šengenske vize, što je sigurno motivisalo mnoge da ovoga leta u sopstvenom aranžmanu krenu ka nekom od letovališta u inostranstvu. Ipak, pre polaska na put, morate se raspitati kakva su pravila u zemljama EU i šta je važno da znate ako na put krenete automobilom....»\nKatalonija ima predivnu i dugu obalu na kojoj je smešten veliki broj letovališta od kojih se izdvaja oblast Kosta Brava. Ova oblast se nalazi severno od Barselone, od koje je razdvaja svega 60 kilometara. Kosta Brava je bogato obdarena predivnim prirodnim lepotama, peščanim plažama koje su smeštene u morskim uvalama i bogatim istorijskim nasleđem koje se može videti na gotovo svakom koraku. Najpoznatije letovalište je Ljoret de Mar....»\n23. 06. 2010. - 1 komentara\nAko imate dilemu kuda na porodični odmor, Turska je pravi izbor jer vas tamo čekaju vrhunska usluga i bogati sadržaji za decu i odrasle. Turistički stručnjaci preporučuju vam nekoliko hotela u kojima je uživanje za decu i roditelje zagarantovano. ...»\nOdmor u Eks-Ju\nKao i svakog leta veliki broj srpskih turista planira da odmor provede u Crnoj Gori. Ovogodišnja ponuda je prilagođena svačijem džepu, a za sve naše državljane koji odluče da uživaju u čarima Budve, Kotora, Herceg Novog i drugih mesta duž primorja spremljeni su i specijalni popusti. ...»\nUkoliko vam je klasično letovanje koje podrazumeva boravak u istom mestu i ležanje na plaži već dosadilo, onda su krstarenja pravo rešenje za odmor koji je i dinamičan i relaksirajući. Izbor je zaista veliki, te tako možete ploviti obalama Mediterana, Egejskog mora, Baltičkog mora, norveškim fjordovima, Dunavom, Dnjeprom......»


Koš Džamela Meklina kojim je Alba "srušila" Sparse\nKoš Džamela Meklina kojim je Alba „srušila“ Sparse\nHome » Evropska košarka » Koš Džamela Meklina kojim je Alba „srušila“ Sparse\nPočetkom 21. veka smanjila se razlika u kvalitetu između evropskih klubova i NBA ligaša, pa se tako dešavalo da najjači timovi Evrope u prijateljskim susretima pariraju, a u nekoliko navrata i pobede „profesionalce“. Iako su to samo „prijateljski“ susreti, u kojima NBA klubovi ulaze opuštenije nego na zvaničnim utakmicima, sama činjenica da evropski klub savlada NBA tim, do početka 21. veka bila je nezamisliva. Iako je možda neko i očekivao da najjači evropski timovi savladaju neku slabiju NBA ekipu, pobeda 2014. godine „evropski prosečne“ Albe iz Berlina protiv aktuelnog šampiona NBA lige San Antonio Sparsa svakako je košarkaška senzacija nad senzacijama.\nNije baš sjajno krenulo za Albu tog 8. oktobra 2014. godine, posle samo pet minuta igre Sparsi su vodili sa 22:6, a svi su u tim trenucima očekivali do kraja meča demonstraciju sile tima iz Teksasa. Ipak, košarkaši Albe se nisu predavali, strpljivo su gradili svoju igru i pokušavali da sustignu prednost koju je San Antonio napravio u prvoj četvrtini. Vraćaju se izabranici tadašnjeg trenera berlinskog tima Šaše Obradovića rezultatski u igru krajem treće četvrtine, ali gosti u poslednjoj četvrtini dobro rešavaju situacije 1 na 1 i u završnicu ulaze sa prednošću. U gotovo najjačem sastavu na parketu, ekipa Grega Popoviča ušla je u poslednjih 9 sekundi meča sa četiri poena viška. Ipak, ni to im nije bilo dovoljno za trijumf…\nReding je pogodio trojku i smanjio prednost Sparsa na 93:92, da bi potom Dankan na pet sekundi do kraja prilikom ubacivanja lopte u igru na protivničkoj polovini, umesto Đinobiliju loptu poslao u ruke košarkašima Albe i tako su Berlinci došli u priliku da slave u meču. Krenuli su “Nemci” u poslednji juriš, napravio se prostor za Meklina, koji je na spektakularan način “floterom”sa šest metara pogodio za dva poena i doneo veliku radost ekipi iz Berlina. “Video sam da moram što pre da šutiram kako bih preduhitrio sirenu, pomolio sam se i uputio loptu ka košu, a kada je prošla kroz obruč, nisam znao šta ću sa sobom, kako da proslavim, nestvarna situacija. Sada mogu slobodno reći da je ovo moj najvažniji koš u karijeri.” – rekao je posle meča o svom pogotku junak pobede Berlinaca Džamel Meklin.\n“Ponosan sam na tim, ovo je jedna od najvećih evropskih pobeda nad američkim ekipama. Sparsi su superiorni u odnosu na nas atletski, to je tim koji dugo igra zajedno, mislili smo da nemamo šansu za pobedu, ali došli smo do nje u neverovatnoj završnici. Niko od nas jedno vreme neće biti svestan da je ovo možda stvarno najveći uspeh jedne evropske ekipe u ovim utakmicama, u odnosu na sve okolnosti. Treba uzeti u obzir činjenicu da su protiv NBA timova godinama igrale isključivo najbolje evropske ekipe. Alba sigurno istorijom jeste zvučno ime, ali je realnost da trenutno ne pripadamo najvećem evropskom nivou.” – blistao je posle meča trener pobedničke ekipe Saša Obradović. “Hteli smo da pobedimo u Berlinu, ali nam je Alba „isprašila guzice“. Čestitam Albi, uradila je veliki posao. Znao sam da će “napasti” pobedu, Obradović je ipak Srbin. U svakoj utakmici koju igrate moraju da postoje dva elementa: šut i želja da se takmiči i pobedi. U obe kategorije su bili bolji i uradili bolji posao, mi nismo imali takmičarskog duha za igru.” – bili su prvi utisci posle meča trenera u tom meču poreženih Sparsa, legendarnog Grega Popovića.\nKako je izgledao spektakularan pogodak Džamela Meklina, kojim je Alba savladala San Antonio i napravila najveću senzaciju u duelima evropskih i NBA timova, možete se podsetiti u snimku koji je ispred vas.


Dačić u EP : Srbija spremna za poglavlja, čeka političku odluku iz EU\nStrateški cilj Srbije jeste članstvo u Evropskoj uniji i vlada u Beogradu je spremna da otvori prva poglavlja u pregovorima o tome, ali se čeka i na "političku odluku" unutar EU, jer je stav jedne moćne zemlje EU da se prvo mora otvoriti poglavlje 35 u kojem se traži normalizacija odnosa Beograda i Prištine.\nTo je danas na okruglom stolu grupe "Prijatelji Srbije u Evropskom parlamentu" izjavio šef srpske diplomatije Ivica Dačić, naglasivši da je cilj ulaska u redove EU to da se srpsko društvo preobrazi i razvije na evropskim standardima ljudskih prava, vladavine zakona, političkog i ekonomskog sistema.\nZato želimo, dodao je on, da što pre otvorimo poglavlja, uz uvažavanje "realnosti u međunarodnim odnosima i EU" i činjenice da to u određenoj meri zavisi od napretka u dijalogu s Prištinom.\nDačić je ukazao na to da je u jučerašnjoj veoma teškoj rundi dijaloga Beograd-Priština u Briselu ostvaren određen napredak, ali nisu potpisani dokumenti, jer prištinska strana nije htela da prihvati ono što je zasnovano na Briselskom sporazumu o normalizaciji odnosa dve strane, a to je prvenstveno Zajednica srpskih opština.\nOn je napomenuo da su s tim u vezi rešeni "neki teški problemi", podvukavši da je Srbija predana uspehu dijaloga s Prištinom.


Čadež je rekao da za PKS, a i privredu Srbije, predstavljanje nacrta zakona znači nastavak otvorenog konstruktivnog dijaloga sa Vladom Srbije radi unapređenja postojeće i donošenja nove regulative.\n"Predloženim novim zakonskim rešenjima iz oblasti puteva trebalo bi da se otklone nedostaci i nepravilnosti u primeni sada važećih propisa, da se preciznije urede uslovi i način upravljanja, zaštite i održavanja javnih puteva, od državnih do lokalnih", naveo je Čadež.\nPredloženi nacrt zakona i javna rasprava, naveo je on, još jedan su korak u reformi i zaokruživanju regulatornog okvira u ovoj oblasti. To je, kaže, značajno ne samo za građevinarstvo i saobraćaj, već za sve segmente poslovanja i održivi rast srpske ekonomije.\n"Ovo je zakon koji ima ne samo implikacije na putarska preduzeća. Putna infrastruktura je važna za dolazak stranih investitora", rekao je Čadež.\nAnaliza efekata izgradnje puteva u Austriji, podsetio je on, u periodu od 2001. do 2011. godine, pokazala je da su se duž isključenja sa autoputeva naselila preduzeća, nastajale su industrijske zone, tržni i logistički centri, zapošljavali radnici.


Sektor za vanredne situacije - Blic Online\nMinistar unutrašnjih poslova Nebojša Stefanović poručio je danas na godišnjem sastanku rukovodilaca Sektora za vanredne situacije u Lazarevcu, da će Ministarstvo unutrašnjih poslova tokom ove godine nastaviti sa jačanjem kapaciteta vatrogasno – spasilačkih jedinica kroz nabavku nove opreme i vozila i zapošljavanje novih vatrogasaca.\nSvi timovi Sektora za vanredne situacije MUP-a su na terenu i u pripravnosti, a vanredna situacija je trenutno na snazi u Cačku i još devet opština, izjavio je pomoćnik ministra i načelnik Sektora za vanredne situacije MUP Predrag Marić.\nPomoćnik ministra i načelnik Sektora za vanredne situacije Predrag Marić rekao je danas da se Međunarodna terenska vežba upravljanja posledicama vanrednih situacija "Srbija 2018" organizuje u cilju unapređenja bezbednosti i zaštite života naših građana.\nNikolić: Pratimo situaciju, ne očekuju se poplave\nPomoćnik načelnika sektora za vanredne situacije Goran Nikolić izjavio je jutros da se zbog padavina prati situacija na svim vodotokovima, da za sada nema problema i da se poplave ne očekuju.\nEVAKUACIJA NA SVE STRANE Helikopterima stižu lekovi na Belu stenu, a iz smetova pacijenti (VIDEO)\nStevanović: Vanredno u osam opština, najteže na jugu\nZamenik načelnika Sektora za vanredne situacije Ministarstva unutrašnjih poslova Boban Stevanović izjavio je danas da je 43 vatrogasca iz više gradova Srbije poslato u Makedoniju kako bi pomogli u saniranju štete nastale u nedavnom nevremenu.\nSektor za vanredne situacije: Situacija bolja, ali moguće su nove padavine\nPomoćnik načelnika Sektora za vanredne situacije MUP-a Srbije Goran Nikolić rekao je da je u skladu sa današnjim vremenskim uslovima situacija sa vodom na terenu danas dosta bolja u odnosu na prethodne dane, ali da prognoze ne ohrabuju jer vreme može da se pogorša već od sutra uveče.\nEvo zašto se u centru grada nisu oglasile sirene povodom Dana sećanja\nMinistarstvo unutrašnjih poslova saopštilo je da se danas na teritoriji Beograda od planiranih 68 oglasila 51 sirena i da izgradnju i održavanje sistema za uzbunjivanje finansiraju jedinice lokalne samouprave.\nŽUTI ALARM Vodostaji u porastu, ali bez opasnosti od katastrofalnih poplava\nNačelnik Sektora MUP-a za vanredne situacije Predrag Marić izjavio je jutros da je situacija na rekama trenutno stabilna i da se ne očekuje scenario kao prošle godine.\nSektor za vanredne situacije i dalje prati vodostaje\nPripadnici Sektora za vanredne situacije MUP-a Srbije i dalje neprekidno prate stanje na vodostajima reka, koji su u glavnom u opadanju, saopšteno je danas iz MUP-a Srbije.\nSektor za vanredne situacije pripravan zbog najave nevremena\nPrekid saobraćaja na deonici Kladovo - Negotin\nSaobraćaj na državnom putu Kladovo - Negotin je u prekidu zbog prelivanja vode u delu zaobilaznice kod Milutinovca usled kiše koja neprestano pada već nekoliko dana.\nSpasili čoveka kojeg je bujica nanela na drvo\nNakon jučerašnjih bujica, koje su napravile veliku štetu u istočnoj Srbiji, danas je situacija nešto mirnija, ali su nove nevolje zadesile stanovnike sela Grabovnica kod Negotina, gde se voda razlila do nasipa, a pripadnici sektora za vanredne situacije noćas su spasli čoveka koga je bujica nanela na drvo.


DA ZAHVALE VUČIĆU: U Štrpcu uhapšeni članovi Srpske liste! Evo šta su radili Srbima! - Naša Borba\nJedinica za privredni kriminal policije tzv. Kosova u saradnji sa Osnovnim tužilaštvom u Uroševcu, sprovodi veliku akciju „protiv korupcije u vezi sa gradnjom u Brezovici“, objavio je portal Kaldžo. U današnjoj akciji policije, kako je najavljeno, biće pretreseno više lokacija. Ovu vest je potvrdio i glavni tužilac Osnovnog tužilaštva u Uroševcu, Šukri Jašari.\nDo sada je, kako je objavio portal, pretreseno preko deset lokacija, uključujući imanja i kuća bivšeg predsednika Opštine Štrpce i drugih visokih funkcionera Srpske liste, piše Kosovo online.\nNavedeno je da se akcija sprovodi protiv osumnjičenih za umešanost u korupciju i mito.\n– U vezi sa ovom akcijom, do sada je po nalogu državnog tužioca uhapšeno deset osumnjičenih, među kojima su bivši predsednik opštine Štrpce, direktor odeljenja za urbanizam, još nekoliko funkcionera i vlasnika preduzeća, zbog sumnje za krivična dela „primanje mita“, „davanje mita“ i „zloupotreba službenog položaja ili ovlašćenja“. O svim ostalim dešavanjima u vezi sa ovom radnjom Tužilaštvo će blagovremeno obavestiti – navedeno je u saopštenju prenosi Reporteri.\nIzgradnja naselja na Brezovici odvija se gotovo neplanski, veliki broj kuća napravljen je u potpunosti dok je deo još u izgradnji, a jedini ko je imao pravo da izda dozvolu je opština Štrpce na čijem se čelu nalaze predstavnici Srpske liste, a osim izdavanja dozvola čelnici su i naknadno legalizovali objekte koji su izgrađeni bez dozvole. Izgradnja vila ugrožava životnu sredinu i menja etičku strukturu ovog mesta s obzirom da su vlasnici Albanci. Takođe, put do ski centra Brezovica u potpunosti je obnovljen odmah po većem prilivu Albanskog stanovništa.\nU opštini Štrpce građene su i mini-hidroelektrane takođe uz odobrenje čelnika opštine što je dovelo do toga da, uz priču o izgradnji vodovoda, meštani ostanu bez pijaće vode.\nTakođe, u srpskom selu Sevce pre nekoliko nedelja prodato je prvo imanje Albancu. Meštani ovog sela tvrde da se prodaja obavila uz posredovanje dugogodišnjeg savetnika u ministarstvu za Zajednice i povratak. Na tom placu započeće se sa gradnjom čitavog kompleksa, a kako bi to bilo moguće bez izdavanja građevinske dozvole iz opštine Štrpce kojom upravljaju predstavnici Srpske liste?\nPodsećamo, i 12. novembra tzv. Kosovska policija sa dugim cevima upala je u opštinu Štrpce u jedan kafić u selu Gotovuša.\nPrethodni tekstDAČIĆ RAZVALJUJE SPS: Zajednički kandidat sa SNS na predsedničkim izborima, za ostale ne mora!\nSledeći tekstAUSTRALIJSKA TENISERKA DOSLEDNA: Propustiće turnir zbog obavezne vakcinacije!